
I. 

Deák Ferenczről irták, hogy a múlt század ötvenes 
éveiben egy alkalommal beszélgetést folytatva az akkori 
osztrák rendszer létesitőjével, a mindenható báró Bach 
ministerrel, ez meggyőzni iparkodott Deák Ferenczet arról, 
hogy hiába elégedetlenkednek a magyarok; jobb lesz, 
ha belenyugosznak az ő rendszerébe ; mert hisz a magyar- 
ságnak úgyis az lesz a sorsa, hogy előbb-utóbb a német- 
ség vagy a szlávság nyeli el. Deák Ferencz erre a követ- 
kezőket mondta volna Bach bárónak: » Excellentiád bizo- 
nyára jó keresztény ember, a ki a másvilágon üdvözülni 
akar. De nem hiszem, hogy ennek daczára Excellentiád 
ne kívánná, hogy ne mindjárt most, hanem mentül későb- 
ben üdvözüljön.* A mindenható osztrák miniszter erre 
aztán adós maradt a felelettel. 

Ebből tehát az látszik ki, hogy nemcsak báró Bach 
minister jósolta a magyar nemzetnek a végét; hanem 
(ha ez a párbeszéd valósággal megtörtént s nem csupán 
egy adoma,) magának Deák Ferencznek is voltak kételyei 
a magyar nemzet tartós fenmaradása iránt. 

Hát azóta több mint egy fél évszázad viharzott el 
a magyar nemzet feje fölött; s a magyar nemzet még 
ma is itt van, s egyátalán nem hajlandó beolvadni se a 
németségbe, se a szlávságba; noha anyagi tekintetben, 
különféle okokból, bizony igen meggyöngülve van. Szellemi 
tekintetben, művelődés tekintetében azonban bátran fel- 
veheti a versenyt az európai többi nemzetekkel. Mert 
kulturális intézményeinkre, létesítményeinkre, anyagi meg- 
erőltetésünkkel is, milliókat és milliókat áldoztunk és 
áldozunk, — s igy azok szinte a magánvagyonosodás 
rovására fejlődtek és fejlődnek. 

1896-ban megtartottuk a magyar állam fenállásának 
az ezredévi ünnepét, telve a legvérmesebb reményekkel a 
második évezred iránt. Voltak azonban pessimisták már 
akkor is, a kik a millennium megülését a magyar nemzet 
jövője iránti komor gondolatokba merülve töltötték. 

l* 

Az e részbeni pro et contra érvek fölött én magam 
is nyilatkoztam egy képviselőházi beszédemben, a melyet 
a millennium alkalmából tartandó volt országos kiállítás 
tárgyában beadott volt törvényjavaslat tárgyalása folyamán 
az 1891. deczember 9-ki képviselőházi ülésben tartottam, 
részletezve benne azokat a postulátumokat, a melyek, a 
többi között, hivatva lennének a magyar nemzet fen- 
állását a második évezredben is biztosítani. 

Ezeknek a követelményeknek a részletes felsorolása 
után, ama beszédemben ezeket is mondtam: 

>A többek között ezek lennének a postulátumai azon 
közgazdasági s agrárpolitikának s az ebből folyó azon 
sociálpolitikának, a melyet a magyar nemzet képviselői- 
nek a második millennium küszöbén inaugurálniok és meg- 
valósítaniuk kellene, a czélból, hogy az ezeréves politikai 
fenállását Európában ünneplő magyar nemzet társadalmá- 
nak az élete a második millenniumra is biztositva legyen. 
Mert, ha e téren az általam jelzett irányokban ezentúl 
se történik semmi, — ugy nem kell arra ujabbi ezer év, 
hanem elég lesz 50—100 év arra, hogy a magyar nép a 
magyar földtől elválasztva legyen, s idegen legyen a saját 
hazájában. (Igaz! a szélsőbaloldalon.) « 

Ezeket mondtam én ezelőtt 17 évvel. És az azóta 
lefolyt 17 év eseményei igazolni látszanak akkori aggo- 
dalmaimat nemcsak, hanem azóta egy olyan uj veszede- 
lem is lépett fel fenysgetőleg a magyar nemzet ellen, a 
melyre akkor még csak nem is gondoltunk, a melyről 
akkor még csak nem is álmodtunk. 

Ez az uj veszedelem az azóta napirendre került nem- 
zetiségi kérdésben gyökerező veszedelem. 

Hogy miként kerekedett hirtelen ez a nemzetiségi 
kérdésben rejlő veszedelem a nyakunkra, arra nézve kü- 
lönböző okok hathattak közre, a melyek azonban lehet- 
nek csak puszta feltevések. De tény az, hogy ugy általá- 
ban az európai nemzeteknél jórészben elvesztettük azokat 
a sympathiákat, (ezt a külföldön ujabban megfordult 
hazánkfiaitól is lépten-nyomon hallhatjuk,) a mely sympa- 
thiákat a magyar nemzet még csak a legutolsó évtize- 
dekben is oly nagy mérvben élvezett, — mint a hazában 
élő nem-magyar nemzetiségek egy része is felzúdult a 
magyarság ellen, a magyar hegemónia ellen, ugy, hogy 

ma a magyarság mintegy elszigetelve, boycottálva áll itt 
az európai népfajok, nemzetek concertjében. 

Ennek a sajnálatos és a magyar nemzetre vészt 
hozható jelenségnek az okait kutatva, miként imént is 
mondtam, jórészben csakis feltevésekkel állhatunk elő. 
Lehet, hogy a millennáris ünnepségek alatt s azok folyo- 
mányául kidomborított keleti reminiscentiák és hagyomá- 
nyok szúrtak szemet az európai árja népeknél; — lehet, 
hogy az azóta beállt parlamenti tiz évi obstructió azt a 
hiedelmet keltette a többi nemzetekben, hogy a magyar 
nemzet azelőtt világszerte hires volt politikai érettsége 
megszűnt létezni, s igy ez a nemzet elvesztette a jogo- 
sultságát az itt való uralkodásra; — s kérdés az is, hogy 
befolyással volt-e vagy nem ereszben osztrák szomszédaink 
egy részének az az eljárása is, hogy bennünket magyaro- 
kat ugy a parlamentjükben mint a sajtójukban a világ 
előtt minden módon befeketíteni törekedtek. 

Mindezekkel a feltevésekkel azonban nem akarok 
ehelyütt foglalkozni; mert a jelen értekezésem keretéből 
kikapcsoltam ugy a napi politikát, mint — nehogy a 
dolgot komplikáljam, — egyéb, pedig igen fontos kérdé- 
seket is. Mert akkor, amikor a hajót az elsülyedés vesze- 
delme fenyegeti, nincs helyén a rekriminálás, hanem min- 
denkinek a hajó megmentésén kell dolgoznia. 

Én ugy veszem a helyzetet, amint az tényleg van, s 
a mélyebben fekvő okokat akarom taglalni, a melyeket a 
magyar nemzet megvédelmezésére honfitársaink közül 
eddig még senkise hozott fel. A mi ezt a védekezést 
illeti, hát bizony eddig meglehetősen kevés történt e 
tekintetben. Napisajtónkat a külföldön nem olvassák, mert 
nem értik a nyelvünket; s az az egy pár ujságczikk, a 
mely hol egy angol, hol egy olasz, hol egy német lapban 
egyik-másik honfitársunk tollából megjelent és megjelenik, 
csak a pusztában kiáltó szó, a mely visszhangot nem 
kelt. De meg ezek az ujságczikkek is csak felületesen 
bánnak a dologgal. Pedig a baj már ugy elmérgesedett, 
hogy mostmár radikális kúrára van szükség. 

Hát én megpróbálkozom ezzel a jelen soraimban, 
iparkodva a magyar nemzet ádáz ellenségeivel szemben 
alaposan bebizonyítani azt, hogy a magyar nemzetet meg- 
illeti a méltó hely az európai árja népcsaládban; és ha e 

fejtegetéseim a külföldön is ismertek lesznek, s ismertek 
lesznek a hazában nem-magyar ajkú honfitársaink előtt 
is, — ugy az a tervszerüleg szított ellenszenv, a mely a 
magyarság iránt ugy a bel- mint a külföldön ujabban 
lábrakapott, — majd megszűnik, és elismerik majd mostani 
ellenségeink is a magyar nemzetnek, mint az európai árja 
népekkel ma már egyenlő niveauju s igy egyenrangú nem- 
zetnek a jogát arra, hogy ilt, Európa közepén nemcsak 
hogy létezhessék, hanem hogy uralkodjék is, ugy amint 
létezett és uralkodott ezer éven át. 

II. 

Mikor a magyar nép, mint az ural-altáji finn-ugor 
népfajnak egyik ága, a kilenczedik század vége felé 
birtokba vette ezt a földet, a melyet azóta Magyar- 
országnak neveznek, s a melynek a geográfiai határain 
belül ő alapitott legelőször egy külön, önálló birodalmat, 
— az európai árja népeknél neoi szúrt szemet ezen, tőlük 
idegen népfajnak itt való végleges elhelyezkedése. Mert 
hamarosan felvéve a keresztény vallást, ezzel belépett 
a >respublica christianá«-ba, a mely a középkorban döntő 
fogalom s az egyes európai népek között a közös össze- 
kötő kapocs volt. De a nyugoli kereszténység révén össze- 
kötő kapocscsá vált a latin nyelv, mint közös egyházi 
s irodalmi nyelv is, ugy, hogy a magyar nyelv, mint 
idegenszerű nyelv létezéséről az európai többi nemzetek 
tudomást se igen vettek. Sőt a magyar nemzet a 
>respublica christianá»-nak mintegy határőrvidéki katona- 
ságává, egyenesen védbástyájává, s miként az egyik pápa/ 
névszerint II. Pius, (Aeneas Sylvius Piccolomini,) egy, III. 
Frigyes császárhoz 1459-ben irt levelében magát kifejezte, 
»a kereszténység pajzsává« is lett, a törököknek a XlV-ik 
században Európában való megjelenésével, e század vége- 
felétől egész a mohácsi vészig vagyis 1526-ig, a turanizmus 
s a mohamedanizmus ellenében, s azért még a pápák 
is támogatták a magyar nemzetet, az ozmán hatalom ellen 
vivott mintegy másfélszázados folytonos küzdelmében. 

Mohács ulán pedig az egyetemes »respublicachristiana« 
helyett, a valláskérdés dominálta az európai nemzeteket, 
a mely tekintetben a jórészben protestánssá lett magyarság 

irányában a Nyugat protestáns államai tartották a vallás- 
rokoni közösséget; mig a katholikus magyarság túlnyomó 
részben Ausztriával tartván, folytatta ezzel karöltve a 
kereszténység harczát a törökök ellen. 

A török háborúk lezajlása után aztán a XVlII-ik 
században beállt nemzeti tespedés éppen elég volt arra, 
hogy Európa éppenséggel ne törődjék a magyarsággal, 
avval t. i., hogy ez miféle népfaj, milyen nyelvet beszél, s 
hogy van-e jogosultsága itt e földön uralkodni ; mert 
hisz Magyarországot Nyugat-Európa mint a római-német 
s később az osztrák császárságnak a kiegészítő részét 
tekintette. 

Csakis a múlt század negyvenes éveiben, a nem- 
zetiségi eszmék első felszinre jutása korszakában kezdték 
az európai népek közelebbről szemügyre venni a magyar- 
ságot, a faji eredet, az övéktől lényegesen eltérő nyelv 
szempontjából, amikor t. i. az egy és ugyanazon nyelvű, 
azelőtt külön országokra és tartományokra oszolva volt 
nemzetek: olaszok, németek sat. egyesülési processusa 
dominálta az elméket s a világpolitikát; — másrészről 
pedig, amikor Magyarország 1848 /49-ben régi függet- 
lenségét és önállóságát visszanyerni akarta, s 1867-ben 
részben ki is vivta; — s amikor mindezek mellett 
egyidejűleg, egyrészről a pangermanizmus, másrészről 
pedig a pánszlávizmus politikai törekvése is érvényesülni 
akarni kezdett. 

Mostmár aztán, a népfajok ezen tömörülési pro- 
cessusának az időszakában az európai árja népek mind- 
inkább foglalkozni kezdtek azzal a kérdéssel: van-e jogo- 
sultsága a magyar nemzetnek, ezen nem árja eredetű 
népnek itt Európa közepén önálló állami léteire s arra, 
hogy a velük fajrokon egyes árja néptörzsek: tótok, románok, 
szerbek sat fölött uralkodjék, s ezeket a maga saját nem- 
árja nyelvének mint államnyelvnek az elsajátítására is 
rábírja. 

A támadás ebben a kérdésben napjainkban úgy- 
szólván európaszerte általános, a magyar nemzet, a magyar 
nyelv ellen. Björnson és Tolstoj csak typikus exponensei 
annak a féktelen gyűlöletnek, a melylyel az európai 
népek sajtója egy részében, mint egyébkint is, a magyar- 
ság ellen támadnak, s e támadások itt bent az ország- 

ban, a nem-magyar nemzetiségek egy részénél élénk 
visszhangra találnak. 

Soha, amióta a magyarság birtokba vette ezt a földet, 
nem fenyegette a magyar nemzetet nagyobb veszedelem, 
mint éppen napjainkban, éppen a most emiitett körülmények 
behatása alatt. Mert a Batu khán tatár hordái csakis egy 
éven át irtották a magyarságot; s a másfél évszázados 
török pusztításokat is kiheverte, ugy ahogy, a nemzet; 
— az 1849-ki nemzeti katasztrófa utóhatását pedig az 1867. 
év jórészben eltüntette. De mik ezek a múlt századokban 
egy évezreden keresztül kiállott veszedelmek ahhoz az 
óriási veszedelemhez képest, a mely a magyarságot nap- 
jainkban a nemzetiségi kérdés, a fajkérdés felszínre 
hozatalával és dominálásával szemben fenyegeti, a mely 
veszedelem mellett eléggé világosan értésünkre adták és 
adják az európai árja nemzetek és a hazában élő faj- 
rokonaik azt, hogy a czéljuk nem egyéb, mint a magyar 
hegemóniát megdönteni nemcsak, hanem Magyarországot 
nemzetiségek szerint feldarabolni, s a magyar nemzetet 
mint az európai árja népektől idegen, nem Európába való 
népet kiközösíteni az európai nemzetek sorából, — amint 
az Európából való kiűzetésre vannak szánva a törökök* 
ez a turáni népfaj egy nem igen távoli jövőben. 

Az imént emiitett, a magyar nemzetet fenyegető óriási 
veszedelemnek az elhárítása végett mostmár a » mélyebben 
szántani* jelszónak az alkalmazása szükséges. Szükséges 
a végokokra visszamenni avégből, hogy kimutassuk Európa 
előtt és nem-magyar ajkú honfitársaink előtt, hogy a 
magyar nemzetnek nem pusztán históriai joga, hanem 
mint egy külön ugyan, de az európai népfajokkal vérszerint 
mostmár teljesen rokonult népnek is, jogosultsága van 
itt e földön létezni és uralkodni, daczára annak, hogy 
nem európai árja nyelvet beszél; de a mely nyelvet, sok 
tekintetben megirigyelhetnének tőlünk az európai árja 
nyelvű népek is, igen számos, azon nyelvek fölött birt 
előnyei miatt, a mely okból méltán megérdemelné a 
magyar nyelv, hogy az európai népeknél ismertebbé vál- 
nék, hogy igy gazdag irodalmát, sajtóját eredetiben is 
élvezhessék. 

A következőkben tehát — minekutána egy általános 
áttekintést nyújtanék a mai európai nemzetek és nyelveik 

kialakulási processusa fölött, — népismei (ethnologiai) és 
nyelvészeti (philologiai) alapokon foglalkozni fogok a 
magyar néppel és a magyar nyelvvel, — az utóbbira 
nézve a többi között kimutatva azt is, .hogy a magyar 
nyelv egyik-másik európai árja nyelvvel több, igen lénye- 
ges rokon vonással is bir, — szóval, némi összehasonlitó 
nyelvészeti fejtegetést is fogok hozni. 

III. 

Az európai népek, aránylag csekély kivételekkel, az 
úgynevezett árja, máskép indo-európai, a németek ter- 
minológiája szerint: indo-germán népfajhoz tartóinak, a 
mely népfajnak egyes ágai, a történelmi idők előtti kor- 
szakban India északi részéből s Irán fensikjáról nyugot 
felé vándorolva, az egyik részük a Bosporuson és a 
Dardanellákon át, a másik részük meg a Kaukázuson 
keresztül Európába hatolt, s ennek a világrésznek majd- 
nem az egész területét birtokba vette. 

Legelsőben jöttek a celták (kelták), a kik egész 
a pyrenaei félszigetig és a brit szigetig meg Hiberniáig 
(a mai Irlandig) hatoltak, s amott az őslakókkal: az 
iberekkel összeolvadva, mint celtiberek, a brit szigeten 
pedig mint britek, gaelek szerepeltek; a főáguk pedig, 
gallok elnevezés alatt, a mai Francziaor szagot vette 
birtokba, kiterjeszkedve Felső-Itáliára is. 

A celták után jöttek aztán a görög-latin fajok, a melyek 
a Balkán-félszigetet, meg Itália területét szállották meg. 
Őutánuk, vagy tán éppen előttük, jöttek a germánok 
(góthok), a kik viszont Európa közepén és a skandináv 
félszigeten telepedtek meg, s végül jöttek a szlávok, 
Európa keleti részét szállva meg, egészen addig a határig, 
ameddig a germánok (góthok), már őelőttük megtelepedve 
voltak, és addig a határig, ameddig a mai európai Orosz- 
ország területén, észak és kelet felől finn-ugor fajbeli 
népek az utjokat nem állották. 

Ezen európai árja néptörzsek történetéről csakis 
a görögök (hellének) és a rómaiak államalakitási kor- 
szaka óta van részben tudomásunk, aminthogy a római 
világbirodalom kiterjedése, helyesebben a római világ- 
birodalmat szétrombolt népvándorlás korszaka óta kezdtek 

tagozódni azok a néptörzsek egyes nemzetekké is, a 
melyek azóta napjainkig mint külön önálló nemzetek 
szerepelnek. 

Hispániát, Galliát és csekélyebb mérvben Britannia 
déli és keleti részét latinizálta a római uralom; a latin 
nyelvet azonban keletre, ahol az annál műveltebb görög 
nyelv uralkodott, ugyszinte északra, ahol a germán (góth) 
nyelv állta útját, nem birta kiterjeszteni. 

A fentebb emiitett nyugot-európai területeken a latin 
nyelv utján foganatositott nyelvátalakitás s ezzel karöltve 
az ottani celta (gall) népeknek a latin fajjal vérszerint való 
összevegyülési folyamata végbemenvén, jött, a római 
birodalmat az időszámításunk szerinti ötödik században 
romba döntött nagy népvándorlás, a mely, tartós nyomokat 
Európában csakis a germánok (góthok) részéről hagyott, 
a kik fölkerekedve Germániából és a skandináv félszigetről, 
elárasztották déli és nyugoti Európát, a római birodalom 
romjain, a saját nevük alatt külön államokat alkotva. 
Nevezetesen Itáliában megalapították a keleti góth biro- 
dalmat, a melynek nyomába később, a mai Lombardiában 
a longobard uralom lépett. Hispániában megalakult a 
nyugoti góth birodalom; Galliában pedig a frankok biro- 
dalma, a kiktől ez az ország a Francziaország nevet is 
vette; a brit szigetet pedig az angol-szászok vették birtokba, 
megalapítva ezzel Angliát mint külön államot. 

Szóval, a germánság nagy része, otthagyva ősi 
hazáját, fölkerekedett, birtokba venni az általa romba 
döntött római birodalom nyugoti és déli részének egész 
területét, saját faját s ezzel egyúttal a saját nyelvét is 
elterjesztve amaz országokban, ahol aztán vérszerint s 
túlnyomó részben nyelv tekintetében is, beolvadt az ott 
talált latin, illetve latinizált népekbe, s létrehozta a mai 
nemzetalakulatokat, a melyeket mint spanyolokat, portu- 
gálokat, francziákat, angolokat s olaszokat ismerünk. 

A mai germánok, a németek ide vonatkozólag azt 
mondják, és pedig joggal, hogy a minden izében elkorhadttá 
lett római világbirodalom fenállása alatt teljesen enerváló- 
dott lakosságot az ő vérük frissítette fel, s az ő vérük 
mintegy »kultur-trágya« (Kultur-Dünger) tette lehetővé azt. 
hogy az emiitett országokban egészséges népek, életerős 
nemzetek alakulhattak ki, — a mely »Kultur-Dünger«-ből 

egyébkint még az Afrika északnyugoti részét lakott mórok- 
nak is kijutott, a kiknek a földjén ért holt pontra, a 
Rómától egész Hispánián keresztül (a tőlük elnevezett 
vandál módra) dúlt vandáloknak mint külön germán 
néptörzsnek a szereplése is. S tán éppen ennek a 
germán-vandal vérkeveredésnek tulajdonitható a mór 
népfajnak a szivós természete is. a mely, időszámításunk 
nyolczadik századának a kezdetétől fogva közel nyolcz 
évszázadon át uralkodott a mai Spanyolországban, míg- 
nem a spanyolok a XV. század vége felé végleg kiűzték 
az országukból ezt a különben magas kultúrával bírt 
mohamedán népet. 

A szláv népfaj viszont a germánok egy részének délre 
és nyugotra való kivándorlása után birtokba vette Ger- 
mániának egész az Élbe folyamig terjedő, lakatlan maradt 
részét, nevezetesen a vendek, s egymásután alakultak 
külön nemzetekké a csehek, a lengyelek, a tótok (szlovákok), 
az oroszok, s délre való vándorlás utján a szlovének, a 
horvátok, a szerbek. 

Ezt a népvándorlást aztán befejezte két ural-altáji, 
finn-ugor eredetű nép, t. i. a még a VII. század vége felé a 
Balkán félszigeten letelepült bolgár nép, (a mely a nevét a 
Volga folyamtól nyerte,) és az Ural hegységtől nyugotra 
levő Kama folyótól kiindult s hosszas vándorlás után a 
IX. század vége felé Pannoniát s általában a mai Magyar- 
ország területét birtokba vett magyar nép, — minekutána 
itt e földön korábban a hunnok és áz avarok állam- 
alkotási kísérlete meghiúsult. 

IV. 

Hogy miféle népek lakták Európát az árja, az indo- 
germán népfaj bevándorlása előtt, — kik voltak az ős- 
lakók, az u. n. »aborigines«, — arra nézve csak föltevések 
vannak. Vannak történetírók, a kik azt állítják, hogy a 
celták, a görög-latin néptörzsek, a germánok (góthok) és 
a szlávok megérkezte előtt Európát finn-ugor eredetű 
népfajok vagy éppen mongol emberfajbeli népek lakták, 
s ilyeneknek tartják a Hispániában élt ibereket, meg a 
pyrenaei hegyek között máig is élő baszkokat és a rómaiak 
állal, államuk fejlődésének az első időszakában hosszas 

harczok után meghódított etruszkokat, a mely utóbbiak, 
miként a történeti kútfők, de a napjainkban folytatott ása- 
tások folytán napfényre került etruszk műemlékek is 
bizonyítják, a kultúra magas fokán állottak. 

Ha ez a feltevés valóságon alapul, ugy az Európába 
bevándorolt árja népek azokkal az itt talált finn-ugor 
népekkel, vagy éppen mongol fajú néptörzsekkel — ameny- 
nyiben ki nem irtották őket, — többé-kevésbbé vérszerint 
is Összevegyültek, s ez volt Európában a legelső vérkeve- 
redés az európai árja népek részéről. 

Az egymás közötti vérkeveredés az európai nép fajok 
részéről aztán — a római világbirodalom idejében Nyugat- 
Európában végbement vérbeli és nyelvbeli latinizálási 
processuson kivül, — az ötödik században megindult 
nagy népvándorlás folytán történt meg, és pedig oly nagy 
mérvben és oly nagy általánosságban, hogy úgyszólván 
az összes, annak folytán összevegyült, amalgamizálódott 
s napjainkban Európa lakosságát képező nemzetek, csekély 
kivételekkel, csupa nép faj keverékekből állanak. 

Nevezetesen az angol nemzet vegyüléke celtáknak, 
rómaiaknak, angol-szászoknak és elfrancziásodott norman- 
noknak, a mely utóbbiak az 1066. évben Normandiából 
kiindulva, meghódították az angol-szászok országát, — 
minekutána eredetileg mint (góth) skandinávok Normandiát 
ragadták magukhoz, s ott elsajátították a franczia nyelvet, 
ezzel Francziaország ezen északi tartományában meg- 
szaporítva egygyel többel azoknak a népfajoknak a számát, 
a mely népfajoknak az összetételéből a mai franczia 
nemzet kialakult, a mely nemzet viszont gallok, rómaiak, 
meg germán frankok és burgundok népvegyülékéből támadt. 
Az itáliai latin népek pedig, mint már emiitettem, meg- 
kapták vegyülékül a keleti góth és illetve longobard ger- 
mán néptörzseket, — miután már az időszámításunk előtti 
korban Dél-Itália és Sicilia lakói a nagyszámú és hatal- 
mas görög gyarmatok lakóival amalgamizálódtak, — a 
mely három-négy népelem vegyülékéből alakult ki a mai 
olasz nemzet. 

A más népfajokkal való vérkeveredéstől aránylag leg- 
jobban megóva lett saját hazájában maga a germán népfaj, 
leszámítva Dél-Németországot és a Rajna vidékét, ahol 
a római uralom folytán némi latin vegyüléket kapott, s 

leszámítva az Élbe folyam keletén kialakult porosz-német 
népet, a mely nép nyilván a germán és a szláv-vend 
fajoknak a vegyüléke; mert a nagy népvándorlás idejé- 
ben a germánok, miként már emiitettem, Germániának 
az Élbe folyamtól keletre eső részéből kivándorolván, az 
ilykép lakatlan maradt területet szláv-vend népelemek 
szállották meg; s nyilván éppen ezen germán-szláv vér- 
vegyülék folytán, a mai poroszok a németség közt azt a 
szerepet viszik, a mely szerepet viszi a csuka a ponty- 
tóban. 

Egyébiránt a germán népfajnak általában nem is volt 
szüksége a más népfajokkal való vegyülésre avégből, hogy 
életképes kulturnéppé fejlődjék; mert természeti tulajdon- 
ságainál és tehetségeinél fogva a német nép elsőrangú 
kulturnépelem levén, — miként már fentebb kifejtettem, 
— még ő szolgált »Kultur-Dünger«-kép Európa déli és 
nyugoti népeinek. 

Eltekintve ettől az egyetlen kivételtől, — a mely 
csak az általános szabályt erősiti meg, — ethnologiai 
tantétel az, hogy valamely nemzet annál nemesebb s a 
kultúrára annál fogékonyabb, minél több, egyenrangú vagy 
éppen nemesebb népfajjal olvadva össze egy nemzetté, 
megteremt ezzel egy kulturegyedet. S ebben a tekintet- 
ben, mint láttuk, a legnagyobb recordot az angolok érték 
el, mert négyféle népfajkeverékből eredtek, s tényleg a 
legelső szerepet is viszik napjainkban a kultúrnépek 
között, sőt egyenesen világuralmi szerepet visznek. S ki 
tudja, hogy az ó-világbeli római világbirodalom is nem 
annak köszönheti-e a létrejöttét, hogy Róma városának 
latin fajbeli megalapítói összevegyültek a szomszéd etrusz- 
kokkal, ezzel a magas kultúrával birt és sokáig majdnem 
egész Itália fölött uralkodott finn- ugor vagy éppen mongol 
fajú néppel, meghódítva ezt, államiságának az első kor- 
szakában s beolvasztva azt a római népbe, s nem-e mint 
ilyen népfajvegyülék jutott Róma népe ahhoz a törhetlen 
erélyhez, ahhoz a szívóssághoz, ahhoz a hadi vitézséghez, 
ahhoz a minden akadályt az útjából elhárított impulsiv 
meg expansiv hóditó erőhöz, a mely őt, Róma népét, a 
»senatus populusque Romanus«-t, a későbbi századokban, 
városának világbirodalommá fejlesztésére segítette ? 

De, ha már ethnologiai tantétel az, hogy valamely 

nép annál nemesebb, annál életerősebb, annál kulturképe- 
sebb, minél több egyenlő qualitásu vagy nála magasabb 
qualitásu népekkel assimilálódott : ugy másrészről etimo- 
lógiai tantétel az is, hogy, ha valamely nép, önmagánál 
silányabb qualitásu népfajjal, vagy pláne emberfajjal ke- 
veredik össze vérszerint, önmaga is degenerálódik, s föl- 
veszi egyszersmind mindazokat a hibákat és gyarlóságo- 
kat is, a melyekkel a vele fuzionált alsóbb rendű népelemek 
bírnak. Erre is van példa két, hajdan hatalmas volt, de 
ma már a dekadenczia lejtőjére vagy éppen elzüllésbe 
jutott európai nemzetben. 

A szláv népek részéről vérkeveredés ment végbe, a 
többi között, a csehek részéről és pedig a németséggel, 
s éppen ennek köszönheti is a cseh nép a maga magas 
kultúráját A mi pedig az oroszokat illeti, vannak lengyel 
tudósok, a kik, nyilván a nagy Napóleonnak arra az is- 
meretes mondására támaszkodva, hogy: »Grattez le Russe, 
et le Tartare para!tra«, (^Vakarjátok meg az oroszt, és 
előtűnik a tatár «,) — azt vitatják, hogy a nagy-oroszok 
voltaképpen nem tiszta szlávok, mert a sok száz éven 
keresztül tartott tatár uralom alatt, mongol vérvegyülé- 
ket kaptak. Hát, ha ez a föltevés valóságon alapul, akkor 
már érthető, hogy a szlávság tengerében miért viszik 
viszont meg a nagy-oroszok azt a szerepet, a mely sze- 
repet viszi a csuka a ponty-tóban? 



Ha mármost, az eddig kifejtettekből is láthatólag, 
az Összes európai népek (kivéve tán az eszkimókat, no 
meg a szamojédeket, a mely utóbbiaknak ez a szláv neve 
annyit tesz, hogy önmagukat vagyis egymást eszik meg,) 
az évszázadok folyamán egy vagy több más népfajjal 
vérszerint is összevegyültek, s kulturális életüket mint 
ilyen népfajvegyüléki egyedek folytatták és folytatják: 
— ugy ezt a közös sorsot természetesen a végzet által 
ide Európa közép részére, árja fajú népek közé hozott 
magyar nép se kerülhette el; de azt elkerülni nem is 
állott érdekében; sőt, mint az európai árja népektől 
fajilag különböző nép csakis ugy válhatott az európai 
népcsalád egyenrangú tagjává, csakis ugy képezhetett egy 

kulturnemzetet, ha a birtokba vett uj hazában talált 
árja fajú lakossággal és a később ide bevándorolt árja 
elemekkel vérszerint is összevegyül vala. S ez a vérszerinti 
összevegyülés a lefolyt évezred alatt mind általánosabb, 
mind intenzivebb lett, legkivált a szláv, de emellett a 
germán elemmel is, ugy, hogy bízvást állithatni, hogy 
talán ma már alig van az országban magyar család, a 
mely az őseinek hosszú sorozatában, harminczhárom ember- 
öltőn át, több-kevesebb szláv és német fajbeli őst is ne 
számlálna, magyar ősei mellett, — nem is említve a 
ma már teljesen elmagyarosodott, de a családi tradiczióval 
s egyébkint bebizonyithatőlag is szláv és német eredetű 
autochthon és bevándorolt családokat. 

Hogy ez nem volt s a dolog természeténél fogva 
nem is lehetett máskép, arra nézve ott van bizonyítékul 
egész ezredéves történetünk is, a melynek a folyamán a 
magyar nemzetet ért rettentő katasztrófák következtében, 
újra meg újra szükség lett a harczokban megfogyatkozott 
magyar lakosságot főleg nyugotról behívott vagy maguk- 
tól jött bevándorlókkal pótolni. 

A legelső vérszerinti összevegyülés a magyarság 
részéről európai árja eredetű népelemekkel, ugy látszik, 
már a honfoglalás idejében ment végbe. Ugyanis, ha 
való némely akkori görög történetirónak a tudósítása, 
eszerint a honfoglaló magyarok Pannoniába egyelőre csak 
mint egy portyázó lovas hadsereg hatoltak be, legutóbbi 
lakóhelyükön, a Bug és Dnjeper folyók közt volt Etelköz- 
ben hátrahagyva a családaikat és marhaállományukat, a 
melyek azonban, az ő távollétükben, az ellenséges indu- 
latú bolgárok boszuvágyának estek áldozatul; mert ezek, 
a bessenyőkkel együttesen Etelközt közös erővel feldúl- 
ták. A családjaiktól ilykép megfosztott honfoglaló magya- 
roknak tehát uj családalapításba kellett fogniok, tehát 
nemileg összevegyülniök kellett az uj hazában talált 
lakosokkal. 

Ezek a lakosok pedig legnagyobbrészt szlávok, részben 
németek s kis részben a Nagy Károly császár által meg- 
döntött avar uralomnak megszűnte után kisebb csopor- 
tokban itt maradt s a keresztény hitre áttért avarok s egyéb 
népelemek voltak. Ezek közé kellett tehát a családjaiktól 
megfosztott magyaroknak beházasodniok. De közülük be- 

házasodhattak s a nőtlen részük bizonyára be is háza- 
sodott, akkor is, még ha tényleg nem történt vala is 
meg a katasztrófa az Etelközben hátrahagyott család- 
tagokkal. 

S éppen ezért ennek a beházasodni s általában házasodni 
magyar szónak nyilván történeti, kultúrtörténeti jelentősége 
is van. Ugyanis a nősülés fogalmát a »ház« fogalmával az 
összes európai nyelvek közül csakis egyedül a magyar 
nyelv köti össze; holott a többi európai nyelvekben a 
nősülés fogalma más-más alapgondolaton nyugszik. Neve- 
zetesen a franczia, az angol, az olasz nyelvek, a latin 
»maritus« (férj) szó után képezik a »házasodni« szó kifeje- 
zését, és igy képződtek a franczia »se marier«, az angol 
>to marry«, az olasz »maritarsi« szavak, a melyek mind 
a »férjülni«, »férjjé lenni* gondolatot fejezik ki; — a 
német »heiraten« szó pedig a »Heim« és a »Rat« (korábbi 
helyesírással »Rath«) szavaknak az összetételéből áll, a 
mi »otthon-bebutorozást«, » otthon-berendezést « (Hausrat) 
jelent; — az összes szláv nyelvek pedig a »nősülni« 
igét a »zsena« (nő, asszony) főnévből származtatják le, 
lévén a szláv nyelvekben a » nősülni* szó kifejezése 
»zsenitysza«. 

Hogy miért éppen csak a magyar Msasodik, annak 
a megfejtése szerintem az, hogy a sátrakban lakott hon- 
foglaló magyarok közül azok, a kik nősültek a szláv vagy 
német sat. családbeli feleségeiknek, illetve jzek család- 
jainak a házába költöztek a sátorból, szóval ^házasodtak, 
s természetesen ezen a réven meg is Mzasodtak, vagyis 
a nősülés utján házbirtokosokká is lettek. 

Magyarország akkori lakossága ugyanis, a sátrakban 
élő magyarokon kivül, házakban (persze a legtöbb esetben 
-csak szegényes kunyhókban) lakó, földmüveléssel s a mi 
ezzel összefügg, foglalkozó, állandóan megtelepült lakos- 
ságból állott Ennek a lakosságnak pedig a legnagyobb 
részét szlovének (vendek) képezték, főleg a Dunántúl, 
ahol a honfoglaló magyarságnak a zöme, a főereje települt 
meg. Ez a terület a magyarok által szétrobbantott Nagy- 
Morvaország területéhez tartozott, s ez okból, főleg a 
Dunántúl, de egyéb, az országnak ma tiszta magyar lakos- 
ságú vidékein is, igen számos magyar községnek, köztük 
több városnak is, még ma is szláv eredetű neve van, — 



Digitized by 



Google 



17 

aminthogy szláv eredetű neve van a Balaton tavának 
is, a mefy név a szláv »boloto«, >blato« (= mocsár, 
sár) szóból ered ; — s ugyancsak, a többi között, a Balaton- 
mellék egyik legkiválóbb pontjának: Tihanynak a neve 
is szláv szó, s annyit tesz, hogy: » Csendes «. 

Továbbá már a vezérek s az első királyok korában 
nagy számmal jöttek be az országba németek, a kiket 
mint iparosokat és kereskedőket a királyaink különös 
kiváltságokkal is ruháztak fel. De a történelemből azt is 
tudjuk, hogy Szent István király a felkelt pogány magyarok 
lázadását németeknek is, névszerint Vencelin, Hunt és 
Pázmán német lovagoknak a segítségével verte le. 

Hogy legelső királyunknak Szent Istvánnak mik voltak 
a nézetei ebben az egész kérdésben, azt ő kifejtette a 
Rendeleteinek első könyvében, a mely Rendeleteiben intel- 
meket intézett fiához, Imre herczeghez, őt minden irány- 
ban kioktatva a kormányzati elvek felől. Ezekből a Rende- 
letekből közlöm itt a Corpus juris hungarici-ből a követ- 
kező részleteket: 

»Sancti Stephani, primi Regis Hungáriáé, Decretorum 
Liber primus, ad Sanctum Emericum Ducem. Praefatio 
in qua hortatur Ducem ad capessenda paterna monita et 
praecepta. — 

Caput 6. De acceptione exterorum et nutrimento 
hospitum. — 

§. 2. Sicut enim ex diversis partibus provinciarum 
veniunt hospites, ita diversas linguas et consuetudines, 
diversaque documenla et arma secum ducunt, quae omnia 
régiam ornant et magnificant aulám, et perterritant exte- 
rorum arrogantiam. 

§. 3. Nam unius linguae, uniusque moris Regnum 
imbecile et fragile est.« 

{Magyarul: » Szent István, Magyarország első királya 
Rendeleteinek első könyve, Szent Imre herczeghez. Elől- 
járó beszéd, a melyben az atyai intelmek és oktatások 
megfogadását a herczegnek szivére köti. — 

6. Fejezet. A külföldiek befogadásáról és a vendégek 
-ellátásáról. — 

2. §. Ugyanis, valamint az országok különböző részei- 
ből jönnek vendégek, ugy különféle nyelveket és szoká- 
sokat, különféle tanitásokat és fegyvereket hoznak maguk- 

2 

kai, a melyek mindannyian a királyi udvart diszilik s 
nagyszerüebbé teszik, és visszarettentik a külföldieknek 
az elbizakodottságát. 

3. §. Mert az egynyelvű és egyszokású királyság 
gyönge és törékeny.*) 

Így Szent István király. — Erről a dologról külön- 
ben alább majd bővebben szólok. 

Az 1241-iki tatárjárás után pedig IV. Béla király, 
^Magyarország második megalapítója «, a külföldről: Német- 
országból, sőt még Olaszországból is, nagy tömegét telepí- 
tette meg a bevándorlóknak; — s mindezeknek folytán 
a városaink túlnyomó része eredetileg német lakosság- 
gal birt, a mely azonban ma már — az erdélyi szászok 
kivételével, — többé-kevésbbé elmagyarosodott, még a 
szepességi városokban is. Néhány évvel ezelőtt a Szepes- 
ségben járván, az ottani egyik kisebb városban feltűnt 
nekem az, hogy az apró gyerekek az utczán egymással 
magyarul beszélgetnek. Kérdést tettem erre egyes polgá- 
roknál, hogy hogyan van ez igy; mire azt a feleletet kap- 
tam, hogy: ^Németek többé nem lehetünk; tótokká meg 
nem akarunk lenni; hát leszünk magyarok.* 

Legnagyobb mérvű volt azonban a bevándorlás az 
országba a törököknek a kiűzetése után, amikor ugyanis 
egész elpusztított országrészeket kellett újra benépesíteni. 
Ekkor lett Budapest környéke, ugyszinte Tolna, Baranya, 
Bács megye s később Krassó, Temes, Torontál megye 
német bevándorlókkal elárasztva; — a nagy magyar Al- 
földre pedig — a melyre különben is sürü rajokban eresz- 
kedett le az erdélyi hegyekből az oláhság, — nagy töme- 
gekben felvidéki tótság megtelepítve ; — a szerbek pedig, 
a törökök elől menekülve, kisebb-nagyobb rajokban a 
Délvidéket szállták meg nemcsak, hanem a Dunán és a 
Tiszán felhatolva, felhúzódtak az ország belsejébe is az 
egyes városokba, egész Komáromig, Győrig, ugy, hogy még 
ma is vannak a Duna- és Tiszamenti magyar városokban 
görög-keleti szerb templomok, a melyek azonban többnyire 
üresen állanak, mert az egész parochia úgyszólván csak 
a papból meg a harangozóból áll; a parochiabeli hivek 
pedig, valamennyien már rég elmagyarosodva, beolvadtak 
a katholikus vagy a protestáns egyházakba. Még Budán 
is az u. *n. Ráczvárosban alig van már szerb lakosság, 

noha budai görög-keleti szerb püspökség is van. — A 
románok kevésbbé vesztettek tért a magyarsággal szem- 
ben; de mégis vesztettek, és pedig Csanád és Szatmár 
vármegye egyes városaiban. Üresen álló román (oláh) 
templomot azonban csak egyet találtam az országban. 
Van pedig ez a Nagy-Kunság egyik városában, ahol már 
csak a lelkész és a harangozó, meg egy-két család képezi 
a parochiát; a többi hivek már rég teljesen beolvadtak 
a magyarságba. 

Egyátalán tényként állapitható meg az, hogy a Dunán- 
túl a magyarság által már évszázadok előtt teljesen el- 
nyelt szlovénségen kivül, a melynek még csak kis töre- 
dékei maradtak fen Vas és Zala megyék nyugoti részeiben 
Magyarország és Stejerország határán, — a németséget is 
a magyar vidékeken többé-kevésbbé szinte magába olvasz- 
totta a magyarság. Már az ország felső vidékén a tótok- 
kal s Erdélyben a románokkal ellenkezőleg áll a dolog. 
Ez a két népelem ugyanis nemcsak hogy kompakt töme- 
gekben ellenáll a magyarságba való beolvadásnak, hanem 
ellenkezőleg egy sereg falut, Erdélyben pláne egész vidé- 
keket hóditott el a magyarságtól, a mi a magyarságra 
nézve nyelvi tekintetben veszteség ugyan, de a vérszerinti 
összeolvadás ténye ezt a két népelemet mégis közelebbi 
összeköttetésbe hozta a magyarsággal. 

S ebben a tekintetben a magyarországi nemzetiségek 
esete egy ethnologiai és történelmi, eddig kétségbevonhatlan 
igazságon alapulónak tartott sarkalatos tantételt látszik 
megdönteni. Az ethnologia ugyanis azt tanítja, hivatko- 
zással a történelemre, hogy a műveltebb nép magába 
olvasztja, absorbeálja a közötte élő kevésbbé művelt nép- 
elemeket. Hát Magyarországon, bizonyos vonatkozásokban, 
legalább részben, megszűnt ennek az ethnologiai és törté- 
nelmi igazságnak az érvénye. Nálunk Magyarországon 
ugyanis, legalább a korábbi időkben, megfordítva állott 
a dolog; mert itt ellenkezőleg a kultúra magasabb fokán 
álló népelemeket absorbeálták egyes, fejletlenebb kultúrájú 
népelemek. Ezen állitásom bebizonyítására először is a 
magyarságnak a németséghez való viszonyát ismertetem. 
Szerénytelenség, sőt elbizakodottság volna részünkről ma- 
gyarok részéről az, ha azt állítanánk, hogy a magyar 
nemzet kultúra tekintetében a nagy német nemzet fölött 

áll. Hisz a germán elem az egész földkerekségen első- 
rangú kulturelem, a mely felülrá >Kultur-Dünger«-ül szol- 
gált egész Nyugat- és Délnyugat-Európának; de »KuItur- 
Dünger«-ül szolgált és pedig nagy mértékben, nekünk 
magyaroknak is, a kik hozzá kultúránkat jórészben közvet- 
lenül a szomszéd német nemzettől vettük. És mégis mit 
tapasztalunk? Azt, hogy városainknak eredetileg német 
volt lakossága - 1 - leszámitva az erdélyi szászokat és tán 
az osztrák határmenti városokat, — löbbé-kevésbbé teljesen 
elmagyarosodott; másfelől meg, a nagy német kultur- 
nemzet, Magyarország nyugoti határszélén, — ahol a 
magyarsággal közvetlen érintkezésben van, — nemcsak- 
hogy egyetlenegy falut se volt képes évszázadokon át el- 
hódítani a magyarságtól; hanem ellenkezőleg közel Stejer- 
országhoz még több, azelőtt német volt falut el is vesztett 
a magyarsággal szemben, például Vasmegyében a vasvári 
járásban fekvő Csipkereket meg Egervölgyét, (korábbi 
nevén » Németfalut*,) ahol már tán csak néhány igen 
öreg ember beszél még németül. Másrészről pedig ugyan- 
csak Vasmegyében, egészen közel a stejer határszélhez, 
van három magyar község, névszerint Felső-Ör, Alsó-Ör 
meg Öri-Sziget, a melyek évszázadok óta megtartották 
magyar nyelvüket, noha Stejerország utján a német nép- 
tengerrel contiguitásban levő sürü német (u. n. hiéncz) 
lakosság veszi őket mindenfelől körül. Beszélnek ugyan ők 
is németül is, és német módra ruházkodnak; de azért tiszta 
magyarok, a kik büszkék arra, hogy ők előőrsei a magyar- 
ságnak a szélső nyugoti határszélen. 

Hogy ezzel ellentétben hogyan áll a dolog a tót- 
sággal a Felvidéken és az oláhsággal Erdélyben, — azt 
fentebb már emiitettem. Pedig, ha mi magyarok nem 
restelljük elismerni, sőt készséggel elismerjük, hogy kultúra 
tekintetében a német elem több tekintetben fölöttünk 
magyarok fölött áll : ugy viszont tótjaink és románjaink se 
lehetnek oly elbizakodottak, hogy azt állítani mernék, hogy 
az ő népük kultúra tekintetében fölöttünk magyarok fölött 
áll Mert hogy tótjaink és oláhjaink nem is állhatnak 
kultúra tekintetében fölöttünk magyarok fölött, — azt 
bizonyítja, egyebek közt, nagy részüknek földhöz ragadt 
szegénysége is, a mely természetesen akadályul szolgál 
rájuk nézve a művelődhetésre. 



Digitized by 



Google 



21 

Hogy specialiter mi lehet — a többi között — az 
oka annak, hogy a tótság és a románság mégis nyelv- 
hóditó szerepet vitt velünk magyarokkal szemben, de, 
kívülünk, ugy a Felvidéken mint Erdélyben is, a német- 
séggel szemben is, — arra nézve egy jellemző adattal 
szolgálhatok. Azt beszélték nekem ugy a Felvidéken, 
mint Erdélyben, (de különben ezt a dolgot már újságok- 
ban is olvastam,) hogy a tót, meg az oláh cseléd, ha magyar 
vagy német házba kerül szolgálatba, - — a világ minden 
kincséért nem ejtene ki egy magyar vagy német szót se, 
a melyét persze a legtöbb esetben nem is ért vagy nem 
akar érteni, ugy, hogy a magyar vagy német gazda 
meg az egész háznépe kénytelen vele tótul, illetve oláhul 
beszélni, hogy egyátalán megértethesse magát a cseléddel. 
így aztán a tót meg az oláh cselédség révén lassankint 
sok ezer meg ezer magyar és német család tótosodott 
el a Felvidéken az eredetileg német volt városokban meg 
egyes falvakban, s oláhosodott el Erdélyben ugy a falvak- 
ban, mint egyes városokban. — 

Mielőtt a jelen fejtegetéseimet tovább folytatnám, itt 
egy kitérést kell tennem, és pedig az »oláh« kifejezés 
miatt, a melyet román honfitársaink magukra nézve le- 
kicsinylésnek, sőt mintegy sértésnek vesznek, s azért az 
egy folytonos lapis offensionist képez részükről mi velünk 
magyarokkal szemben, tőlünk azt követelve, hogy mi őket 
ne oláhoknak, hanem románoknak nevezzük. 

Hát a szent békesség kedvéért is. ezt a kérdést egy- 
szer már tisztáznunk kell valahogy, avégből, hogy román 
honfitársaink részéről ne legyen ez a dolog szüntelen 
sérelmi pont, szemben a magyarsággal. 

A dolog ereszben ugy áll, hogy az »oláh« kifejezés 
is, a többi között, éppen egyik bizonyíték oláhjaink román, 
latin fajbeli eredete mellett. Mert a magyar, Itáliának a 
lakosait odaszoknak nevezi : tehát az ezzel a betűkre nézve 
majdnem teljesen azonos oláh szóban a legpraegnánsabb 
kifejezést nyer oláhjainknak az olaszokkal, ezen igazi 
románokkal való fajrokonsága. (Mellesleg megjegyezve : az 
»olasz« és »oláh« magyar szavak, a »Wálsch« és »Walach« 
német szókból származtak.) De Itália lakosai nem neheztel- 
nek ránk magyarokra azért, hogy mi őket olaszoknak, az 
országukat pedig Itália helyett Olaszországnak hivjuk; sőt, 

a kik közülük köztünk magyarok közt élnek, ha emellett 
magyarul is tudnak, éppen azt vehetnék s vennék is 
magukra nézve lekicsinylésnek és sértésnek, ha mi őket 
taliánoknak, az országukat meg Taliánországnak nevez- 
nénk előttük; mert ebben a talián magyar szóban csak- 
ugyan van egy bizonyos gúnyos él. 

Aztán meg, románjainkon kívül, van még két más, 
az országban élő nem-magyar nemzetiség, a mely nagyobb 
joggal panaszkodhatnék, mint románjaink, e czimen mi 
ellenünk magyarok ellen. Ez a két nemzetiség pedig a 
tót, meg a német. 

A mi elsőben is a tótokat illeti, tudvalevő dolog, 
hogy őket, a kik magukat szlovákoknak hivják, a magyar, 
tótoknak nevezi, és pedig ugy hivatalosan, mint nem- 
hivatalosan. Hogy mikor, hogyan, mi alapon került a 
magyar nyelvbe ez a szó »tót«, azt én nem tudom; de 
bizonyára tót atyánkfiai se tudják. Mármost tehát ők 
nagyobb joggal követelhetnék, hogy mi magyarok őket 
ne tótoknak, hanem szlovákoknak hivjuk, ugy amint ők 
magukat nevezik. Eddig azonban tót atyánkfiai e tekintet- 
ben sohase emeltek reklamácziót ellenünk magyarok ellen. 

Hát még a németek mennyivel nagyobb joggal köve- 
telhetnék tőlünk magyaroktól, hogy mi őket a maguk 
»Deutsch« nevén hivjuk, s ne hivjuk őket »németeknek«, 
a mely magyar szó a szláv nemecz-böl került a magyar 
nyelvbe, (de mint >neamt« — olvassd »nyámcz« — még 
az oláh nyelvbe is). Mert hát tudnivaló, hogy az összes 
szlávok a »Deutsch«-okat nemecz-eknek (nemczy) hivják. 
A »nemecz« szláv szó pedig a nemy szláv melléknévből 
van leszármaztatva, a mi annyit tesz, hogy néma, és pedig 
nemcsak szlávul, hanem a szláv után magyarul is. 

Hogy miért nevezték el az összes szlávok a némete- 
ket nemecz-eknek, néma embereknek, annak a megfejtése 
az lehet, hogy ezen két népfajnak az árja népvándorlás 
korában volt legelső érintkezése idejében, természetesen 
nem értve egymásnak a nyelvét, a flegmatikus és hallga- 
tag németek az élénkebb és beszédesebb szláv uj szom- 
szédaik által hozzájuk, persze általuk nem értett szláv 
nyelven intézett kérdezősködésekre, legfölebb vállat vonva 
egy szóval se felelvén, — a szláv emberek azt mondták, 
hogy: Nini! Hisz ezek beszélni se tudnak, tehát némák 

Ezen a réven juthatott tehát az egész germánság a 
néma szóból származtatott nemecz = német nemzeti névhez. 
Ezt a furcsa jelzőt tehát méltán, söt teljesen jogosan tart- 
hatná magára nézve lealázónak, sőt egyenesen inszultus- 
nak a németség. És a nagy német nemzetnek, a nagy 
német birodalom lakosságának, de meg a magyarországi 
németségnek se, mégse jutott soha eszébe az, hogy 
emiatt a szlávokkal szemben és velünk magyarokkal 
szemben, (no meg kívülünk még az oláhokkal szemben 
is,) valaha reklamácziót emeljen, követelve a maga részére 
a szlávoktól, magyaroktól és oláhoktól a »Deutsch« hivatalos 
és nem-hivatalos elnevezést. 

Az összes nemzetiségek közül tehát éppen csak 
románjainknak van kifogásuk az ő »oláh« elnevezésük 
ellen. Hogy tehát román honfitársaink és köztünk az >oláh« 
kifejezés ne képezzen ütköző pontot, — nézetem szerint 
irányukban részünkről ugyanaz az eljárás lenne követhető 
és követendő, mint a mely eljárást ereszben a magyarság 
a szerbséggel szemben követett s követ ma is A korábbi 
időkben ugyanis, egy évezreden keresztül a szerbeknek 
a magyar neve rácz volt, még 1848-ban is; de ma már 
nemcsak az irodalmi és a hivatalos nyelvből kikopott 
teljesen a »rácz« elnevezés, hanem a magyarság még a 
köznapi életben se használja többé a »rácz« nevet; s 
ez a név ma már csakis több magyar helységnévben, 
mint Rácz-Keve, Rácz-Almás, Rácz-Keresztur sat., meg 
családi vezetéknévként maradt fen. Mi magyarok tehát 
a »ráczokal« (és pedig az ő részükről emelt minden 
reklamáczió nélkül,) ma már általában kivétel nélkül 
szerbeknek hívjuk, ugy amint ők magukat ezen a nemzeti 
néven nevezik. 

Váljon nem lehetne-e ugyanezt az eljárást az oláhok- 
kal szemben is követni? A dolog rájuk nézve ugy 
áll, hogy maga a magyar nép őket csakis >oláh« néven 
ismeri ; de a közönséges életben meg a sajtóban is több- 
nyire csak oláhoknak hívjuk őket, nem pedig románok- 
nak, ahogy ők követelik, hogy hívjuk őket. Nemzetközi 
szerződéseinkben pedig, a >rumán« szó szerepel, a mi 
azonban nyilvánvalólag semmivel se igazolható elnevezés. 

De hát oláh honfitársaink mi jogon, mi alapon köve- 
telik tőlünk magyaroktól s csakis egyedül mitőlünk magya- 



Digitized by 



Google 



24 

roktől azt, hogy mi őket »románoknak« hívjuk? Hisz a 
világon egyetlenegy nép se hivja őket » román* -oknak. 
Mert a román elnevezés generikus fogalmat fejez ki, a 
mely elnevezés alatt érthető és értendő kivülök még a 
franczia, a spanyol, a portugál s legfőkép az olasz, no meg 
a Svejcz hegyei közt élő ladin is, — a kik mindannyian 
h román népfajhoz tartoznak, vagy legalább oda soroltat- 
nak. S éppen ez okból például a francziák az oláhokat 
»Roumain« -éknek, a németek szinte >Rumán«-eknek, a 
szlávok meg pláne »rumuny« -oknak hivják. 

De felülrá az oláhok még maguk se hivják magukat 
» románoknak*, se Magyarországon, se a Kárpátokon-tuli 
királyságukban; hanem az irodalmi nevük voltaképen 
»roman«, a Kárpátokon-tuli királyságuknak pedig a hiva- 
talos neve »Romania«. Csakhogy ezek a szavak ugy 
ejtendők ki, hogy »romün«, meg »Romünia«; mert a 
tetőékezetes (accent circonflexe-es) »a« az oláh nyelvben 
tö-nek olvasandó. — A dolog megértésére meg kell itt 
mellesleg jegyeznem, hogy, mikor a románok a korábbi 
cyrill-irás helyett a latin irást fogadták el, a nyelvészeik 
avégből, hogy nyelvüknek a latin nyelvvel való, különben 
kétségbevonhatlan rokonságát irásilag is minél jobban 
kifejezésre juttassák, a phonetikus orthographiáról .átmen- 
tek (jobban mondva: visszafelé mentek) az etymologikus 
orthographiára, (Erről alább általában majd bővebben.) 
— a mi egyenesen retrográd lépést jelent ; mert az európai 
nyelvek túlnyomó részben ma már lényegileg a fonetikus 
helyesírás alapján állanak, vagyis ugy irnak, amint az 
illető nemzetek beszélnek ; sőt az egyik legetymologikusabb 
nyelv, a franczia nyelv, éppen napjainkban azon a ponton 
van, hogy lassankint átmenjen az etymologikus helyes- 
irásról a fonetikus helyesírásra. Mert a haladás a helyes- 
írás terén az etymologikus (szószármazási) helyesírásról 
a fonetikus (szókiejtési) helyesírás felé visz, nem pedig 
megfordítva. 

Az uj román irodalom azonban megfordította a dol- 
got : a phonetikus (cyrill-) Írásról átment az etymologikus 
(latin) Írásra. Mostmár aztán látjuk ugyan, hogy. sok oláh 
szó világosan feltünteti magában, a megfelelő latin szónak 
a révén, az eredetileges latin származást ; de a kiejtésnél 
mostmár tudnunk kell, hogy melyik, különféle alsó és felső 

jelecskékkel ellátott latin betűk, különösen a magánhang- 
zók, miként ejtendők ki. 

Román honfitársainknak tehát, ha az »oláh« nemzeti 
nevet magukra nézve — miként már kifejtettem: indoko- 
latlanul — lekicsinylésnek, sértésnek veszik részünkről 
magyarok részéről, — azt ajánlanám, hogy avégből, hogy 
köztünk és köztük ez a folytonos ütköző pont ne ma- 
radjon fen, követeljék azt, hogy hívjuk őket azon a nem- 
zeti néven, a melyen ők is hívják önmagukat, t. L, hogy 
hívjuk őket rornünök-nék. S én azt hiszem, hogy, ha már 
egyszer a magyar sajtó rászánta magát arra, hogy osztrák 
szomszédaink reklamácziója folytán, a fővárosukat (az ál- 
talunk ezer éven keresztül Bécsnek nevezett) Bécset ma 
már mind gyakrabban Wien-nek írja (visszonzásul azért, 
hogy ők meg Ofen-Pest helyett Budapest- et irnak,) sőt a 
Wien elnevezés már a magyar postai és vasúti forga- 
lomban el is lett fogadva, — ugy a magyar nagy közön- 
ség, mint a sajtó, mint a törvényhozás meg a curiális 
stylus is szívesen elfogadja a romün nevet, általában hasz- 
nált elnevezésül, — ugy, amint elfogadta valamennyi most 
emiitett tényező már jóideje a »rácz« elnevezés helyett 
a szerb elnevezést: — és szent lesz emiatt egyszer s min- 
denkorra a béke köztünk és romün honfitársaink között. 

VI. 

Az eddig kifejtettekből mostmár kétségbevonhatlan 
történeti és ethnologiai tényként állapitható meg az, hogy 
a magyar nemzet, a mai fizikumában, szintoly vegyüléke 
több népfajnak, mint a mily vegyüléke (amalgám) külön- 
féle népfajoknak — hogy többet ne említsek, — a franczia 
meg az angol nemzet. A különbség köztük csak az, hogy, 
mig a franczia meg az angol nemzetnél a fajkeverékek 
egy uj nemzeti alakulatot, egy uj nemzeti nyelvet hoztak 
elő, — addig a magyar fajvegyülék megtartotta eredeti 
magyar nemzeti jellegét, magyar nevét s eredeti magyar 
nyelvét. Például, a francziák közül senkise mondhatja ma 
azt, hogy ő gall vagy római, vagy germán-frank, mert a 
végleges nemzeti formáczióban mindannyian csakis fran- 
cziák; — s másrészről az angolok közül senkise mond- 
hatja ma azt, hogy ő gael, vagy római, vagy angol-szász, 

vagy normann, mert a végleges nemzeti formáczióban 
mindannyian csakis angolok: holott a magyar emberek, 
származtak legyen akár tisztán szláv vagy germán sat. 
ősöktől, akár pedig vegyest magyar ősöktől is, vagy tisz- 
tán magyar ősöktől, az eredeti nemzeti alakban valameny- 
nyien magyaroknak, a honfoglaló magyarok utódainak 
mondhatják s mondják is magukat. Ennek a lényeges kü- 
lönbségnek a fixirozásánál természetesen döntő a nyelv 
kérdése is ; mert, mig például a franczia nyelv közös pro- 
duktuma a franczia nemzetet képzett három népfaj ma 
már részben obsolet nyelveinek, viszont az angol nyelv 
meg közös produktuma ama négy népelem ma már rész- 
ben obsolet nyelveinek, a mely négy népelemből a mai 
angol nemzet kialakult: — addig a magyar nyelv nem 
egy uj, közös produktuma a magyar, a szláv és a német 
nyelveknek, a mely két utóbbi nyelvet beszélő népeleme- 
ket magába tömegesen felszivott; — hanem a magyar 
nyelv ma is csak az eredeti magyar nyelv, noha benne, 
miként alább majd kimutatom, egész tömeg szláv szó, de 
emellett sok német s egyéb eredetű szó is van. 

Ezekből aztán logice következik az is, hogy, mig 
például az angolok a maguk nemzeti tradiczióit nem 
vihetik fel pusztán s egyedül csak a gaelekig, vagy a 
rómaiakig, vagy az angolszászokig, vagy a normannokig, 

— s viszont a francziák nem vihetik föl a maguk nem- 
zeti tradiczióit pusztán s egyedül csak a gallokig vagy a 
rómaiakig, vagy a germán-frankokig, (ezt a legutóbbit a 
francziák német-gyülölete miatt minden franczia kereken 
vissza is utasitaná, — pedig a végleges nemzeti alaku- 
latot jelző » franczia* név is a frankoktól eredt,) — addig 
a magyarok a maguk nemzeti tradiczióit felvihetik s fel 
is viszik egészen Árpádig, sőt még ezen tul messzebbre 
is, — ugy amint a németek felviszik a maguk nemzeti 
tradiczióit egészen Arminiusig és a teutoburgi hősökig; 

— s tán még az olaszok is felvihetik a maguk nemzeti 
tradiczióit az örök városnak, Rómának a megalapitóiig, 
a rómaiakig. 

S itt rejlik a magyarországi nemzetiségi kérdés meg- 
érthetésének, de egyúttal nehézségének is a kulcsa. Mert, 
ha a magyar nemzet nyelve — amellett, hogy maga a 
nemzet ma vérszerint egy uj közös produktuma a magyar 

mellett más, főleg szláv és germán elemeknek is, — szinte 
e gy U J> közös produktuma volna valamennyi, az ország- 
ban lakó nemzetiségek nyelveinek, szóval, ha mintegy 
specziális magyar nemzeti esperanto nyelv volna, (ugy, 
amint mintegy nemzeti közös esperanto nyelv volt a ki- 
alakulásának a folyamata alatt például a franczia meg az 
angol nyelv,) akkor a magáénak vallaná azt a Magyar- 
országon lakó valamennyi nemzetiség is, s ez utón a nyelvi 
összeolvadás is már rég bevégzett tény volna. De, mivel, 
daczára a nem-magyar nemzetiségek nyelveiből átvett 
több-kevesebb szónak, a magyar nyelv ma is csak az a 
magyar nyelv, a melyet már a honfoglaló magyarok be- 
széltek, — a többi nemzetiségek azt idegen nyelvnek tekin- 
tik, a mely hozzá még a szerkezetére nézve az ő árja 
nyelvük szerkezetétől több tekintetben lényegesen fel is 
tér. Ez okból, ha már a francziáknak még ma is bajuk 
van a maguk celta származású és nyelvű bretonjaival, az 
angoloknak meg a gael eredetű írekkel, a kiket pedig ma 
már át meg átjárt a franczia, illetve az angol nyelv : ugy 
még nagyobb nehézsége van a magyarságnak főleg a tót 
és romün nemzetiségekkel, a melyek nyelv tekintetében, 
a magyar nyelv által évszázadok óta átjárhatlan volt, 
kompakt egészet képeznek. 

Hát ennek az oka részben a magyar liberalizmusban 
vagy talán éppen a magyar nem-törődömségben is rejlik, 
a mik mellett őseink a korábbi évszázadok folyamán el- 
mulasztották a magyar nyelvet a nemzetiségek közé is 
bevinni. Igaz, hogy erre a középkorban, amikor a nem- 
zetiség iránti érzék teljesen hiányzott az intelligencziánál, 
a mely csak a latin nyelven rágódott, egyátalán nem is 
gondolt senkise ; — a török háborúk óta pedig a magyar- 
ságnak természetesen az egyedüli gondját az ellene foly- 
tatott támadó s később irtó háború mikénti viselése ké- 
pezte; sőt éppen abban a korszakban, amikor Erdélyben 
nemzeti fejedelmek voltak, amikor tehát ott legtöbbet lehe- 
tett volna tenni a magyar elem megszilárdítására, — 
nemcsakhogy nem történt ereszben semmise, hanem 
Erdélyben éppen azoknak a nemzeti fejedelmeknek az 
uralma alatt (nem kutatom: miért és hogyan,) vesztette 
el a magyarság a lábai alól mindinkább a talajt, s jutott 
lélekszám szerint kisebbségbe. S hogyha már igy állott 

a dolog Erdélyben a nemzeti fejedelmek mellett, hogyan 
lehetett volna várni azt, hogy a törökök kiűzetése után, 
Magyarországnak Bécsben székelt, illetve onnan irányított 
kormánya tett legyen valamit a magyar nemzetiségért? 
De annak, hogy a magyarság évszázadokon keresztül 
egészen a legújabb korig egyátalán nem foglalkozott a 
maga nemzetisége megerősítésének az ügyével, lehetett 
egy más oka is. Ugyanis az ereszben tanúsított liberaliz- 
musát, illetve ném-törődömségét a magyarság igazolva, 
sőt mintegy szentesítve látta Szent István királyunk 
Decretumai első könyvének, a jelen fejtegetéseim meg- 
előző V. részében idézett 6. fejezete 3. §-ában foglalt 
azon kijelentésével, hogy: »Unius linguae uniusque moris 
regnum imbecile et fragile esi« Pedig hát ezt az elvet, 
a melyet a trónusról hirdetett legelső nagy királyunk, — 
a kinek a kereszténység behozatalával köszönhette a 
magyar nemzet, hogy nem jutott az avarok sorsára, — 
nemcsak őseink magyarázták tévesen, hanem mai köz- 
jogászaink is teljesen félreértik, azzal, hogy a » regnum « 
latin szót > ország* -nak magyarázták és annak értik. Téve- 
sen magyarázták és félreértik pedig ezt azért, mert Szent 
István király ama hires kijelentésével nem azt akarta 
mondani s nem is azt mondta, hogy »az egynyelvű ország 
gyönge és törékeny «, (hisz ez nyilvánvaló abszurd állítás 
lett volna, — a mely hibában leiedzenek különben a 
Corpus juris magyar fordításai is, nevezetesen az id. Poldini 
Ede-féle, Pesten, 1866-ban megjelent, ugyszinte a Pallas- 
féle, 1899-ben megjelent millenniumi emlék-kiadás fordí- 
tása is, a melyek a »regnum« szót szinte »ország«nak 
fordítják le;) — hanem Szent István király azt akarta 
mondani s mondta is, hogy »az egynyelvű királyság gyönge 
és törékeny*. Mert a regnum latin szó nemcsak »országot«, 
hanem, és pedig elsősorban, mint a »rex« (király) szóból 
származó szó, királyságot (németül »Königreich«-et, fran- 
cziául >royaume«-ot, angolul »kingdom«-öt, szóval: mo- 
narchiát) is, jelent. S ily értelemben Szent István király- 
nak teljesen igaza volt és van; mert hisz ő maga 
győződhetett meg legjobban ennek az általa proklamált 
kormányzati elvnek az igazságáról akkor, amikor a pogány 
magyarok lázadását nem-magyarok segítségével : Vencelin, 
Hunt és Pázmán bevándorolt német lovagoknak és seregeik- 

nek a segítségével tudta csak leverni, s ezzel magát meg tán 
egész dynasztiáját is a bukástól megmenteni. Szent István ki- 
rály Decretumának ama hires kijelentése tehát nem más, mint 
a >Divide et impera« (»Ossz szét és uralkodjál*) évszázado- 
kon keresztül ugy nálunk mint egyebütt is mindig sikerrel 
alkalmazott kormányzati elvnek a körülirásos kifejezése. 
S ezzel itt egyúttal egy súlyos, sőt tán végzetesnek 
mondható félreértésre okot és alkalmat szolgáltatott 900 
éves fordítási hiba is lett kijavítva. 

De, ha már magyar nemzetiségi politika nem követ- 
tetett évszázadokon át egészen a legújabb korig királyaink, 
kormányaink meg a társadalom részéről, s ennek a 
következtében most egy évezred múlva szakadt egész 
vehemencziával a nyakunkba a nemzetiségi kérdés : ebben 
a sivár helyzetben a magyar nemzetnek vigasztalása lehet 
az, és a reményét, a többi között, arra is alapítja, hogy a 
nem-magyar nemzetiségek túlnyomó része még ma is 
ragaszkodik hozzánk, ragaszkodik a magyar államisághoz, 
s elismeréssel van a lovagias magyar nemzet iránt, hogy 
ezer éven keresztül a maga liberalizmusa folytán nem 
nyomta el az ő nemzetiségüket, nyelvüket; s hogy a 
magyarság ma is csak a közös magyar hazához való 
hűséget követeli, s emellett, csakis azt igényli, hogy a 
nem-magyar nemzetiségek vegyék maguknak azt a fárad- 
ságot, hogy a magyar nyelvet mint az állam hivatalos 
nyelvét s emellett mint a különböző nemzetiségek közötti 
közös érintkezési nyelvet, a saját jól felfogott érdekükben 
is, lehetőleg elsajátítsák. S aztán meg, a latin közmondás 
szerint: »Quot linguas calles, tot homines vales« (» Ahány 
nyelvet tudsz, annyi embert érsz«). Hisz azért, hogy valaki 
a saját anyanyelvén kivül még egy vagy több más nyelvet 
is beszél, még senkise mond le a maga nemzetiségéről. 
Élő példák erre, hogy egyebet ne említsek, a magyar 
országgyűlési nemzetiségi képviselők, a kik, noha prononcirt 
nemzetiségi férfiak, mégis kitűnően beszélik a magyar 
nyelvet is, s emellett bizonyára egyikük-másikuk beszél 
németül, sőt tán francziául, angolul sat. is, — aminthogy 
majdnem minden intelligens magyar ember beszél egyúttal 
jól-rosszul németül is, és sokan beszélnek francziául, 
angolul sat. is, nemzetiségi vidékeken pedig beszélik az 
illető nemzetiségek nyelvét is. 

Ott van nemzetiségeink előtt e tekintetben mint élő 
példa az északamerikai Unió, a mely polyglott állam 
annyiban, hogy van ott a világ minden nemzetiségéből 
ember, s egyik-másik nem-angol nemzetiség létszáma több 
millióra rug, mint például a németeké. És mégis az ott 
meghonosult vagy csak időlegesen is ott tartózkodó németek, 
olaszok, francziák, spanyolok, magyarok, tótok, sxerbek, 
horvátok sat., ha egyátalán érvényesülni akarnak, meg- 
tanulják önként az állam hivatalos nyelvét, a közös 
érintkezési nyelvet: az angolt. Hát kövessék nemzeti- 
ségeink velünk magyarokkal szemben is azt az eljárást, 
a melyet kivándorolt vérrokonaik az északamerikai Egyesült 
Államokban követnek az angolokkal, az angol nyelvvel 
szemben. S itt egy jellemző történetke jut eszembe, a 
melyet néhány évvel ezelőtt az újságokból olvastam. Egy 
kiránduló magyar társaság fent valahol a Tátrában, hegy- 
mászás közben utat tévesztett, s nem tudta merre menjen, 
hogy a hegyek között el ne tévedjen. Szerencséjére egy 
tót atyafival találkozott össze, a kit a társaság tagjai nyom- 
ban előfogtak a kérdéseikkel. Megszólitották őt először 
magyarul, mire az atyafi csak egy kurta »Nye viem«-mel 
(»Nem tudom«-mal) felelt; előfogták aztán németül; de 
erre is csak »Nye viem« volta felelet. Már-már desperálni 
kezdett az egész társaság, amikor az egyik tagjának az a 
furcsa ötlete támadt, hogy megtréfálja az atyafit angol 
beszéddel. S ime, csodák csodája, az angol szónak a 
hallatára megeredt az atyafinak (a ki Amerikából hazatért 
tót volt,) a nyelve, s folyékony angol nyelven megadott 
a társaságnak minden kivánt felvilágosítást. — De ez 
még mind semmi; mert a jelen évben a következő dolgot 
hallottam, a mit magam is egyenesen hihetetlennek tar- 
tanék, ha három különböző oldalról, három szavahihető 
s az erdélyi viszonyokat a helyszinéről ismerő uri ember- 
től nem hallottam volna. Hallottam tehát a következő 
dolgot. Az emiitett úriemberek előadása szerint, az erdélyi 
szászok a különböző vidékeken olyan egymástól eltérő 
német dialektusban beszélnek, hogy az egyik vidékbeli 
szász ember nem érti meg a másik vidékbeli szász ember- 
nek a német beszédét. Hogyan segitenek hát magukon ? 
Ügy, hogy egymással romün nyelven beszélnek, a melyet 
mindegyikük megért. — Hát mi magyarok se kivánunk 

se tót atyánkfiaitől, se a többi nemzetiségektől egyebet, 
mint csak azt, hogy legyenek a magyar nyelv iránt annyi 
előzékenységgel, itt a saját hazájukban, mint a milyen 
előzékenységet a föld tulső felére kivándorolt, vagy csak 
időlegesen kirándult véreik az angol nyelv mint államnyelv 
irányában — vagy a milyent az erdélyi különböző vidékek- 
beli szászok a romün nyelv mint közös érintkezési nyelv 
irányában tanúsítanak, — a mely idegen nyelveknek a 
tudása se jelenti még távolról se azt, hogy azzal a saját 
anyanyelvükről, a saját nemzetiségükről lemondottak volna. 

Ne üljenek fel nem-magyar ajkú honfitársaink a 
magyarság ellen gyűlöletet hirdető egyes izgatók s ugy 
bel- mint külföldi egyes hírlapok hecczelődéseinek, a kik 
s a melyek unos-untalan azt kürtölik, hogy a magyar- 
ságnak, ennek a, szerintük, ázsiai fajnak, ennek a török, 
tatár, mongol fajnak nincs létjogosultsága Európában: hát 
menjen vissza Ázsiába, ahonnét jött. Mert hát ez tisztán 
bolond beszéd. Mert először is, a magyar se nem török, 
se nem tatár, se nem mongol ázsiai faj, hanem (amellett, 
hogy nem is pogány, hanem keresztény, a mi talán szinte 
mégis csak valami,) egy európai faj, a mely eredetileg a 
mai európai Oroszországban, a Kama folyó táján lakott, 
s vérrokonai a civilizált s immár germán-svéd elemekkel 
vegyült finn kultur-népnek. Aztán meg ma már, miként a 
jelen fejtegetéseim során kimutattam, a mai magyarság 
vérszerint lényegileg egy magyar-szláv-német fajvegyülék, 
tehát teljesen arizált európai nép faj, s igy vér az ő 
vérükből is, hus az ő húsukból is. Ha kell erre további 
bizonyíték, hát szolgálok ezzel még bővebben. 

Hát legelőször is konstatálom itt azt a köztudomású 
tényt, hogy arisztokracziánknak nagy része német eredetű, 
vagy legalább német arisztokrata családokkal való szüntelen 
összeházasodások folytán, egy magyar-német fajvegyülék. 
(Lássd a gothai Almanachot.) De emellett arisztokracziánk 
több családja szláv (tót, horvát, lengyel) és olasz eredetű, 
néhány romün eredetű, miként a családi neveik is mutatják. 
S azonkívül van nálunk még néhány más, nem-magyar 
eredetű arisztokrata család is. 

Középosztálybeli intelligencziánknak egy igen nagy 
hányada, szinte bebizonyithatólag német vagy szláv eredetű, 
miként ezt a német és szláv hangzású és értelmű család- 

nevek is mutatják, — a melyek között ott van a Fel- 
vidéken a számtalan *szky«, »czky« sat. végződésű uri 
családi név, a melyek legtöbbnyire tót és lengyel eredetre 
vallanak; — s a Dunántúl meg az Alvidéken, de másutt 
is, ott van a megszámlálhatatlan »ics« végezetü uri családi 
név, a melyek mind horvát vagy szerb sat. eredetre valla- 
nak. (Mellesleg megjegyezve itt, az »ics« rag annyit tesz, 
hogy »fi« ; például Theodorovics = Tódoríi sat.) Mindezek- 
hez képest aztán politikusaink s közéleli férfiaink jó részé- 
nek is természetesen szinte német vagy szláv családi neve 
van; sőt köztük nem egy államférfinknak is. 

Városaink polgárságának, köztudomásúlag, legnagyobb- 
részt német hangzású családneveiről nem is szólok. De 
ott vannak a magyar falvak, ahol a családok kisebb- 
nagyobb részét szinte szláv vagy német hangzású vezeték- 
nevü családok teszik. Hát még a megszámlálhatlan sokaságú 
»Tóth«, »Horváth«, >Németh« s emellett kisebb részben 
»Rácz« meg >01áh« sat. családnevek, ugy, hogy Ián nincs 
magyar község, a melyben főleg a »Tóth«, > Horváth « és 
a » Németh* vezetéknevü családokból, több-kevesebb ne 
volna. Én nem akarom ezzel azt mondani, hogy ezeknek 
a »Tóth«, » Horváth «, » Németh « sat. vezetéknevü családok- 
nak valamenynyije a nevét tót, horvát vagy német sat. 
nemzetiségű ősöktől vette; lehet annak egyes esetekben 
más oka is ; de túlnyomó részben azok a »Tóth«, »Horvátht, 
»Németh«, »01áh« sat. családnevek döntő bizonyítékok az 
illető családok illető nemzetiségű eredete mellett. Persze 
azok a megszámlálhatlan szláv meg német sat. nevű, 
ugyszinte »Tóth«, » Horváth*, » Németh « sat. vezetéknevü 
családok az évszázadok folyamán összeházasodtak faj- 
magyar családokkal is, és igy lett magából a tulajdon- 
képpeni értelemben vett magyar népből is egy magyar- 
szláv-német vérbeli vegyülék, és pedig többszörös, sok- 
szoros vegyülék. 

Hát az ilyen, ugy arisztokracziájában, mint közép- 
osztályában, meg tulajdonképpeni értelemben vett népében 
ma már vérszerint teljesen arizált európai nemzetet, mint 
amilyen a mai magyar, Ázsiába kivánni, csakis a bolondok 
házába való vagy nemtelen czélokat hajhászó egyéniségek, 
vagy pedig, ha külföldiek, hát csakis rosszul informált, a 
tényleges viszonyokat nem ismerő ostoba emberek tehetik. 

Vegyenek példát nem-magyar ajkú* honfitársaink, ezek 
a magyarságnak ma már vérszerinti testvérei is, azokról 
a férfiakról és családokról, a kik s a melyek, noha szláv 
vagy német sat. eredetűek, de emellett jó magyar érzésű 
férfiak és családok, a kik s a melyek magukra nézve 
egyenesen inszultusnak vennék azt, ha valaki az ő magyar- 
ságukat kétségbe vonni merné, — s kik s a melyek előtt 
nyitva áll minden irányban a közpálya s hozzáférhető 
minden állás, és a magyar nemzet csak szintúgy a 
keblére öleli őket, mint azokat, a kik a családjuk szár- 
mazását egészen Árpádig viszik fel, vagy vélik felvihetni. 

De legyenek tisztában ugy bel- mint külföldi ellen- 
ségeink azzal is, hogy, mégha törésre kerülne is a dolog, 
— a mit Isten mindnyájunktól távol tartson. — a magyar- 
ság meg tudja majd védeni e hazában nemcsak a maga 
existencziáját, hanem a maga supremacziáját is, és pedig 
nemcsak a maga erejére támaszkodva, hanem támaszkodva 
a germán és a szláv népfajok közti európai egyensúly 
fentartása tekintetéből nélkülözhetlen magyar állam léte- 
zésének a szükségessége iránt érzékkel biró s politikájuk- 
nak érvényt is szerezni képes európai illető nagyhatalmak- 
nak a kimaradhatatlan segítségére is. 

VII. 

De hát a magyar nyelv, a magyar nyelv: ez az idegen- 
szerű, az európai árja népeknek, az ó-indiai szanszkrit 
nyelvből, mint közös ősforrásból eredő nyelveitől, a szó- 
kincsére nézve általában, a szerkezetére nézve pedig több 
tekintetben lényegesen elütő nyelv, a melyet — ellen- 
ségeink állítása szerint, — nehéz megtanulni. 

Hát a magyar nyelv ellen emelt kifogások is csak 
szintoly gyenge alapon állanak, mint a magyar nemzet 
mint népfaj ellen emelt, általam már megczáfolt kifogások. 

S itt legelőször is konstatálom azt a történeti tényt, 
hogy a magyar nyelv azt, hogy mint finn-ugor népcsalád- 
beli nyelv, itt, az európai árja népek nyelveinek a tengeré- 
ben mint egy sziget fenmaradt, — egyenesen Rómának, a 
pápaságnak köszönheti. Mert, ha Szent István király, az 
apostoli magyar király, Róma helyett Byzanczot választja, 
s a nyugoti kereszténység helyett a keleti kereszténységet 

hozta volna be az országban, — a magyar nyelv éppen 
ugy járt volna, mint ahogy járt a bolgár nyelv, ez a 
szinte finn-ugor eredetű volt nyelv, a melyből azonban 
immár egy évezred óta csak a bolgár nemzetnek a puszta 
ethnikus neve maradt fen, egyéb pedig teljességgel semmise. 
Szakasztott ugyanily módon járt volna tehát a magyar nyelv 
s vele a magyar nemzetiség is, ha ez, egyházi tekintetben 
Róma és a pápa helyett Byzanczhoz, a konstantinápolyi 
oekuméni patriarchához csatlakozott volna. 

A keresztény hitre tért magyarságnak és a nyelvé- 
nek tehát az volt a szerencséje, hogy első, nagy királya 
Róma mellett döntvén, a római egyház (holt nyelvű) latin 
liturgiájának természetesen nem lett semmi nyelvátalakitá 
szerepe a magyarság között. 

A görög egyházban liturgikus nyelv ellenben az, a 
mely az egyház által mint ilyen el van ismerve. Ez a 
liturgikus nyelv pedig Európában, a görögön kivül, az. 
örmény, a romün, meg az ó-szláv nyelv. így jutottak 
tehát a bolgárok (az országukban volt szláv népelemek 
nyelvének a hatásán kivül,) a szláv nyelvhez, a mely 
speciális szláv nyelvüknek oly nagy szerepe lett aztán 
a szlávság terén, hogy az oroszok egyenesen őtőlük, a 
bolgároktól vették át a cyrill-irást, ugy, hogy a bolgár 
meg az orosz cyrill-irás teljesen egy és ugyanaz ; mig 
a szerb cyrill-irás, a bolgár-orosz betűktől elütő több 
betűje miatt, egy külön, önálló cyrill-irást képez. 

Az ma már csakis akadémikus jelentőségű kérdés 
lehet, hogy váljon a magyar nép Szent István király korá- 
ban megkaphatta volna-e a keleti egyháztól liturgikus 
nyelvül a magyar nyelvet vagy nem, ha a keleti egyház- 
hoz csatlakozott volna. Abból a tényből azonban, hogy 
a keleti egyház a bolgároknak nem adta meg a bolgár 
liturgikus nyelvet, következtethető az is, hogy a magya- 
roknak se adta volna meg a magyar liturgikus nyelvet; 
de ezt meg se adhatta volna, mert hisz akkor még nem 
létezett magyar biblia-forditás, holott az ó-szláv biblia- 
fordítás akkor már megvolt. Tény azonban az, hogy még 
napjainkban sincs elismerve a magyar liturgikus nyelv, 
se a görög-keleti egyházban, se a görög-katholikus egy- 
házban, s igy azok a magyarok, a kik a görög-keleti 
szerb vagy romün egyházaknak vagy pedig a görög-katho- 

likus egyháznak a hivei, még ma is ezen egyházaknak a 
liturgikus nyelvén kénytelenek énekelni a templomi éne- 
keket; — noha ujabban a római szentszék hallgatólagos 
belenyugvásával, a magyar nyelvű hívekből álló számos 
görög-katholikus parochiában, mint Hajdu-Doroghon, Buda- 
pesten sat., az egyházi nyelv mostmár a magyar. De még 
nem mindenütt, a mi aztán anomáliákra vezet. 

Például több évvel ezelőtt egy görög-katholikus magyar 
lelkész az egyik fővárosi hírlapban egy czikket közölt, a 
melyben, sürgetve a görög-katholikus magyar egyházi 
nyelvnek a hivatalos elismerését s a magyar parochiák- 
ban való általános behozatalát, — egyebek közt a követ- 
kező jellemző adatot is hozta fel A görög-katholikus 
ó-szláv rituáléban van a többi között egy templomi ének, 
a mely igy kezdődik: 

>Prísedsi szlncze na zapad*, — a mi magyarul annyit 
tesz, hogy: >A nap nyugotra érvén. < Ezeket a szláv szava- 
kat persze a magyar hivek nem értik. De, mivel énekelni 
akarnak, s kell is nekik, az énekhez pedig szöveg is kell, 
— az egyik parochiában a következő magyar szöveget 
komponálták a hivek az énekhez, illetve következőleg » for- 
dították* magyarra a fentebb közölt ó-szláv éneksort, az 
egyes szláv szavak kiejtésével lehetőleg összehangzólag : 

>Pr..ed s a szent szén az apád.* 

Elképzelhetni mármost, hogy az ilyen kezdet után 
hogyan szólhatott (s talán szól ma is,) azon ó-szláv 
templomi ének többi részének, az illető parochiabeli hivek 
által komponált magyar szövege, » műfordítása*. 

Hát biz ez furcsa állapot. Ma már persze, az ó-szláv 
egyházi nyelv mellett se szlávosodnak el, illetőleg vissza, 
a ruthénekből (kis-oroszokból) lelkes magyarokká lett 
görög-katholikus hivek. De Szent István király korában, 
ha behozták volna valamennyi magyar plébániában az 
ó-szláv egyházi nyelvet, s a magyarok szláv nyelven 
énekelték volna a templomi énekeket, — ezen a réven 
mulhatlanul el is szlávosodtak volna, amint teljesen el- 
szlávosodtak bolgár fajrokonaik, — a kik ellen, — melles- 
leg megjegyezve, — noha szinte finn-ugor fajbeli ere- 
detűek, nem hallatszik semmiféle kifogás Európában, és 
senkise emlegeti nekik azt, hogy » menjenek vissza Ázsiába, 
ahonnét jöttek*. Nem emlegetik pedig nekik, a bolgárok- 

nak, ezt még a balkáni árja fajú népek sem, a melyek- 
nek pedig a bolgárok utjokban vannak, s a jövőben előre- 
láthatólag még inkább utjokban lesznek. Pedig hát a dolog 
ugy áll, hogy a bolgárok vérszerint kevésbbé vegyültek 
össze európai árja fajbeli népelemekkel, (németekkel éppen 
nem,) mintsem a magyarok; viszont azonban az ötszáz 
éves török uralom alatt a bolgárok török vérvegyüléket 
kaptak; sőt egy részük, török elnyomóik kedvéért, annak 
idején a mohamedán hitre át is tért, a kiket emiatt 
»poinák* -oknak neveztek el, s igy hivnak ma is, a mely 
szláv sző azt jelenti, hogy a törököknek > segítők « ; — 
holott a magyarság, daczára az ellene a törökök által 
másfél évszázadon keresztül folytatott kegyetlen irtó há- 
borúnak, — nem kereste ádáz ellenségeinek és pusztí- 
tóinak a kegyelmét azzal, hogy bármi csekély részben is 
mohamedánná lett volna, megtagadva ezzel őseinek ke- 
resztény hitét. — A mi pedig a bolgároknak török vérrel 
való vegyülését illeti, (a finn-ugor eredet mellett,) tán 
annak is tulajdonitható az, hogy az ötszáz éves rabság 
alól felszabadult s rövid néhány évtized alatt oly szép 
fejlődésnek indult konszolidált államot berendezett bolgár 
nemzet, napjainkban viszont meg a balkáni népek között 
készül vinni azt a szerepet, a mely szerepet viszi a csuka 
a ponty-tóban, ellensúlyozva a Balkán félszigeten az ottani 
népeknek a mi érdekeinkre: a magyar nemzet érdekeire 
is hátrányosan kihatható nagyzási törekvéseit, — daczára 
annak, hogy a görög, a szerb és a romün királyságok 
mellett, még mindig késik a bolgár királyságnak a prokla- 
málása. 

Ezen — alkalomszerű, de szükségesnek mutatkozott 

— kitérés után, visszatérve a tulajdonképpeni tárgyra, — 
itt még csak azt jegyzem meg, hogy mit jelentett volna 
Európára s ennek történetére nézve az, ha a magyar nem- 
zet Szent István király korától kezdve elszlávosodott volna, 

— azt szükségtelen bővebben fejtegetnem : Európa térképe 
bizonyára máskép nézett volna ki nemcsak a középkorban, 
hanem másként nézne ki napjainkban is. 

A nyugoti keresztény egyház révén azonban a magyar 
nemzet, a magyar nyelvvel együtt, megmaradt magyarnak. 

VIII. 



A mi mármost a magyar nyelv megtanulhatásának 
az állítólagos nehézségét illeti, (s itt áttérek a kultúrtörté- 
netemnek általában egyik elismerten legnehezebb ágára: 
az összehasonlító nyelvészetre,) — hát itt először is azt 
jegyzem meg, hogy valamely nyelv megtanulásánál nem 
a nyelvnek a szerkezeti szabályai képezik a legnagyobb 
feladatot; mert ezeket a szerkezeti szabályokat csak egy- 
szer kell megtanulni s érti az ember egyszer minden- 
korra az egész szerkezetet; hanem a legnagyobb feladatot 
a megtanulni akart nyelv szókincsének az elsajátítása 
képezi, a mely szókincs, kultivált nyelveknél, mint a 
milyen a magyar is, szómennyiségre nézve körülbelül 
egy és ugyanaz, s igy magyar szó sincs több, mint akár 
német, franczia, angol vagy szláv sat szó. Ha tehát valaki 
rászánja magát arra, hogy a saját anyanyelvén kivül még 
egY vagy több más nyelvet is megtanul, ugy a legfőbb gond- 
ját az fogja képezni, hogy a sok ezernyi szót bemagolja. 

Ebben a tekintetben azonban vannak könnyebbsé- 
gek, vannak egyes kivételek, a melyek azonban csak a 
most konstatált általános szabályt erősitik meg. Ilyen 
könnyebbségek például: hogy, a ki a latin nyelvet birja, 
— erre persze elég azt csak irodalmilag érteni, nem pedig 
egyszersmind beszélni is, — az könnyen sajátíthatja el 
az olasz, a franczia, a spanyol, a portugál nyelveket, a 
mely nyelvek szókincsének túlnyomó része latin eredetű. 
De aránylag könnyen megtanulhatja a latinul tudó az 
angol nyelvet is, noha ez alapjában véve egy elrontott 
német nyelv, s emiatt meg a német ember is aránylag 
könnyen megtanulhat angolul és viszont. Az angol nyelv- 
ben foglalt temérdek latin szó azonban — mellesleg meg- 
jegyezve, — nem közvetlenül a latin nyelvből lett, a római 
uralom alatt átvéve, mert a római uralom a brit szigeten 
aránylag későn kezdődött s aránylag korán végződött, s 
igy a latin nyelv tekintetében se hagyott ott mélyebb 
nyomokat; — hanem az angol nyelvben foglalt latin ere- 
detű szók közvetve a franczia nyelvből mentek át az angol 
nyelvbe, és pedig az elfrancziásodott normannok utján, 
a kik Hóditó Vilmos idejében, az 1066. évben a legutolsó 
meghódítói lettek a négy hódításon keresztülment brit 

szigetnek. Azonban ezeket a francziából átvett latin sza- 
vakat, ugy mint a germán eredetű szavakat is, az angol 
a kiejtésnél olyannyira elferditi, hogy az angol nyelvet 
csak könyvből tanuló, latinul értő ember képes csak fel- 
ismerni számtalan angol szónak a latin eredetét. A szám- 
talan ilyen szók közül e tekintetben itt például felhozom 
a »récapitulation« (= rövid összefoglalás, rövid ismétlés,) 
franczia szót, a mely ugyanaz, mint a latin »recapitulatio« 
szó. Ez a sző az angol nyelvben szinte >recapitulation«-nak 
van ugyan irva; de, mig a franczia ezt a szót, csekély 
módosítással ugy ejti ki, hogy »rekapitülaszion«, — addig 
az angol ezt a szót ugy ejti ki, hogy: »rikepittyuleesn«, 
— a miből már az az angolul csak a gyakorlatból tanuló 
ember, még ha tud is latinul, csak hosszas fejtörés után 
veheti ki, hogy ez a csodálatos szó voltaképpen a latin 
»recapitulatio«. Hasonló módon lesz, például, a latin 
»oppugnare« (= ostromolni) szóból az angol »oppugn« szó 
a kiejtésben >appjún«, — az »optio« (== választás) latin 
szóból az angol »option« szó a kiejtésben »apsn«, — a 
» species* (= faj, nem) latin szóból az angol (szinte) 
» species* szó a kiejtésben »szpísiz«, — s a » virtus* 
(= erény) latin szóból az angol »virtue« szó a kiejtésben 
»vercsju«. S ez igy van többé-kevésbbé, a latin nyelvből 
származott valamennyi angol szóval. 

De a latinul tudó ember meglehetősen könnyen sajá- 
títhatja el a romün nyelvet is, de csakis könyvből az iro- 
dalmi nyelvet; mert a modern romün nyelvészek, hogy 
k romün nyelvnek a latin nyelvvel való rokonságát minél 
meggyőzőbben demonstrálják, meg hogy nyelvüknek a szó- 
kincsét szaporítsák, sok olyan latin szót is fölvettek a 
romün szótárba, a melyről maga a romün nép semmitse 
tud, s csak lassankint, az irodalmi nyelv után kezdi maga 
a romün nép is azokat az életben használni. De nemcsak 
a latin nyelvből, hanem más román nyelvekből is egy- 
szerűen átvettek a romün nyelvészek egyes szókat; például, 
mivel a romün nyelv egyátalán nem ismeri a »már« 
(németül: »schon«) igehatározót, hát ugy segítettek magú 
kon, hogy a franczia nyelvből egyszerűen változatlanul át- 
ültették a romün nyelvbe a »déjá« (olv. >dezsá« = »már«) 
adverbiumot. Aztán meg, miként fentebb már kifejtettem, 
az etymologikus latin Írásnak a behozatalával is igyekez- 

tek, az általam már ismertetett módon, nyelvüknek a latin 
nyelvvel való, különben kétségtelen rokonságát minél 
szemlélhetőbbé tenni. Ez pedig — szerintük — annyival 
inkább szükséges volt, mert a kiejtésnél a latin eredetű 
szókat a romün ember szintúgy elferdíti, mint akár az 
angol. Például, a sok közül: a latin »quando« (= »mikor«) 
szóból származó romün szó a »künd«, — a miből hallás 
után ugyan alig vehető ki az, hogy ez a latin »quando« 
szó akar lenni; de már ha latin irásilag azt látjuk, 
hogy »cand«, ebből már könnyen kitalálható, hogy ez a 
latin »quando« szóval ugyanazonos. Még egy példa: A 
»kéz« magyar szó romün nyelven (a kiejtés szerint) 
»münö«, a melyből alig veheti ki valaki, hogy ennek a 
romün szónak az édesapja a »manus« latin szó; de, 
ha irásilag ezt látjuk: »maná«, akkor már láthatjuk a 
latin eredetet. 

Továbbá — miként már emiitettem, — aránylag köny- 
nyü a német embernek angolul megtanulni, s viszont az 
-angol embernek németül; mert az angol nyelv, mint 
mondtam, alapjában véve, egy elrontott német nyelv; 
noha tán ugyanannyi latin szó van benne, mint amennyi 
német szó; a nyelvszerkezet azonban, néhány, alább is 
ismertetendő igen lényeges eltéréssel, egyezik a némettel. 
Ámde a kiejtésben az angol szintúgy elferdíti a német 
eredetű szókat is, mint a latin (franczia) szókat. Például, 
a »to make« szót az angol ugy ejti ki, hogy »tu meek«, 
a miből még a német ember se igen veheti ki, hogy az 
voltaképen az ő nyelvének a »zu machen« (= tenni) 
szava akar lenni. így lesz aztán például a »midnight« 
(németül »Mitternacht = éjfél«) angol szóból a kiejtésben 
»midnejt«, — a »new« (németül »neu = uj«) angol szóból 
»nyu«, — a »right« (németül >recht = helyes vagy jog«) 
angol szóból »rejt«, — a »homestead« (németül »Heim- 
statte = az otthon*) angol szóból >hoomszted« *) sat. sat. 



•*) Ez a (magyarosan irva) homszted angol szó rövid idő múlva 
nyilván polgárjogot fog nyerni s közkeletű lesz nálunk magyarok- 
nál is, annak a folytán, hogy előreláthatólag rövid idő múlva tár- 
gyalás alá kerül majd a képviselőházban az > Otthonról*, helyeseb- 
ben az otthon mentesítéséről (homestead-exemptióról) szóló kormány- 
javaslat. S ezzel egyúttal nekem is elégtétel lesz szolgáltatva azért, 
hogy a 18 évvel ezelőtt, 1890. november 5-ikén a képviselőház 

Hogy az egyik szláv nyelvet beszélő ember a leg- 
nagyobb könnyűséggel sajátíthatja el a többi szláv nyelve- 
ket, sőt tanulás nélkül is ugy ahogy meg is érti, például 
a tót megérti a csehet és viszont, a szerb megérti a 
horvátot és viszont, — azt nem is kell bizonyítgatnom; 
mert a gyökszavak az összes szláv nyelvekben körülbelül 
egyek és ugyanazok, valamennyien a közös ó-szláv nyelv- 
ből vévén az eredetüket. Legfölebb a latin irást elfoga- 
dott szláv nemzetiségekhez tartozóknak kell, ha könyvből 
akarnak oroszul, bolgárul vagy szerbül megtanulni, először 
is a cyrill-irással megismerkedniök. 

De már például a latin nyelvet nem értő német vagy 
szláv embernek szintoly nehéz elsajátítania a franczia, az 
olasz meg a többi román nyelveknek a szókincsét, mint 
akár a magyar nyelvnek a szókincsét; sőt a német nyelvet 
egyátalán minden más nemzetiségű embernek nehéz el- 
sajátítania, lévén a német nyelv az összes európai nyelvek 
között a legnehezebben megtanulható nyelv, s éppen ezért 
nem is képes hódítani sehol a világon. A német nyelv 
pedig főleg azért a legnehezebb nyelv, mert, mig a román 
nyelvek főneveinek csak két neme (genus) van, t. i. azok 
vagy hímneműek vagy nőneműek, sőt pláne a magyar 



elé terjesztett, »Az otthon mentesítéséről* szóló törvényjavaslato- 
mat abban az időben tárgyalás alá se vették, mert az indokoló 
beszédem elmondása után csakis heten (mondd: heten) szavaztak 
a törvényjavaslatom tárgyalás alá vétele mellett. Pedig hát az én 
törvényjavaslatom szinte az északamerikai Unióban létező home- 
stead-exemptionális törvények alapján készült, ugy amint a mostani 
kormányjavaslat is. A legfőbb érv az én törvényjavaslatom ellen 
akkor az volt, hogy »a homestead-exemptió intézménye még Ame- 
rikában, a saját szülőhazájában is divatját multa*. Most persze 
nem multa a divatját: most 18 év után] s a mostani kormány- 
javaslatra Tnár bizonyára nem heten fognak szavazni, hanem azt 
tán egyhangúlag megszavazza majd a képviselőház. — Hát igy 
jártam én valamennyi reformjavaslatommal s indítványommal, a 
melyek között ott van még: a vasutállamositás, a börzeadó, az 
uzsoratörvény, az ingó dolgok részletfizetés melletti eladásának 
szabályozása (a mely legutóbbi tárgyra nézve szinte készen van 
egy törvényjavaslat az igazságügy ministeriumban,) sat Az indít- 
ványaim és javaslataim tételekor az illetékes körök mereven 
visszautasították azokat ; utóbb azonban, rövidebb-hosszabb idő el- 
teltével, egymásután életbeléptették az általam javasolt intézke- 
déseket. 

nyelvnek egyátalán nincs is genusa, a mi óriási könnyebb- 
ség a magyarul megtanulni akarókra nézve: — addig a 
német nyelvnek, éppen ugy mint a latinnak, három neme 
van, t. i. himnem, nőnem és semleges (neutrum): t. i. a 
typikus >der, die, das«; igen, éz a rettenetes *der, die, 
das*, a mely formálisan megkeseriti annak a halandónak 
az életét, a ki németül akar megtanulni, akár könyvből, 
akár pedig gyakorlatból. Emiatt a »der, die, das« miatt 
úgyszólván lehetetlen tökéletesen elsajátitani a német 
nyelvet, s nyilván éppen emiatt a praktikus angolok tel- 
jesen szakítottak is e tekintetben a német nyelvvel, sőt 
nemcsak ezzel, hanem valamennyi többi európai árja 
nyelvvel is, mert az ő nyelvükben a? összes főneveknek 
csak egy neme van (a mi lényegileg egyre megy ki azzal, 
hogy nincs nemük,) vagyis az összes szók semlegesek, 
(»it« = »ő« vagy >az«,) — kivéve egyes egyedül az embe- 
rekre vonatkozó személyes és tulajdoni névmások (pro- 
nomina) harmadik személyét, de itt is csakis az egyes 
számban (singularis), a melyek a férfiakra nézve »he«, 
olvasd: »hí« és »his«, olv. >hisz« (= »ő« és »övé«,) a 
nőkre nézve pedig »she«, olv. »sí« és »her«, olv. »hör« 
(= »ő« és >övé«.) 

Sőt az angol nyelv ugy kidobta magából a »der, 
die, das«-t, hogy az artikulusa (mint a változatlan magyar 
»a«, illetve a magánhangzók előtt »az«) az összes fő- 
neveknél csak a változatlan >the«, — a mi a kiejtés- 
ben a »zi« és a »di« hangok között álló, félig sziszegő, 
sajátságos módon hangzik. Hogy mennyire nincs teljesség- 
gel semmi érzéke az angolnak a »der, die ; das« iránt, 
arra nézve egy jellemző történetke van, a mely, ha meg 
nem történt vala is, de találó adomának méltán beillik. 
Az egyik északamerikai városban egy előkelőbb német 
hölgy beperelt egy másik német hölgyet becsületsértés 
miatt azért, hogy ez őt, tanuk hallatára »das Mensch«- 
nek mondta, a mi magyarul körülbelül annyit teöz, hogy 
egy »laza erkölcsű fejérnép vagy vászoncseléd*. Az esküdt- 
széknek csupa angolokból álló tagjai aztán tolmács által 
megmagyaráztatták maguknak, hogy mi az értelme a 
>Mensch« német szónak; mire aztán a tolmács meg- 
magyarázta az esküdteknek, hogy a »Mensch« német 
főnév, ha a »der« artikulus áll előtte, akkor annyit tesz, 

hogy »az ember* ; ha ellenben a »das« artikulus áll előtte, 
akkor annyit tesz, hogy »laza erkölcsű fejérnép vagy 
vászoncseléd*, — a mi egy előkelő, tisztességes hölgyre 
nézve nyilvánvalólag a legsúlyosabb becsületsértést magá- 
ban foglaló kifejezést képez. Ennek $ hallatára az esküd- 
tek egyhangúlag azt mondták, hogy: >Hisz ez tisztán 
bolond beszéd; mert a »Mensch« szó előtt akár »der« áll, 
akár »das«, az mindegy, mert a >Mensch« csak >Mensch«, 
vagyis »ember«. Mivel pedig valaki azzal, hogy mást 
» embernek « mond, nem követ el becsületsértést, tehát a 
panaszlott nem is követte el a becsületsértés vétségét.* 
Mire aztán egyhangúlag felmentő verdiktet is hoztak. 

Mindezekből pedig nemcsak az is folyik, hogy az 
angol nyelvnek az elsajátítása a magyar emberekre nézve 
s viszont a magyar nyelvnek az elsajátítása az angol 
emberekre nézve rendkívül meg van könnyítve; hanem 
folyik az is, hogy nemcsak az angol, hanem a magyar 
nyelvnek az elsajátítása is, a genusnak (nemnek,) meg a 
»der, die, das«-nak a teljes hiánya miatt, valamennyi 
többi nemzetiségű emberekre nézve is rendkívül meg van 
könnyítve. 

A német >der, die, das«-szal kapcsolatban itt még 
megjegyzem azt, hogy igaz, hogy a szláv nyelvek fő- 
neveinek is három nemük (genus) van. Csakhogy a szláv 
főnevek utolsó betűjéből majdnem mindig teljes biztos- 
sággal lehet, már az első tekintetre, következtetni arra, 
hogy azok hímneműek, nőneműek, vagy pedig semlege- 
sek-e. (S ugyanez áll a kétnemű román nyelvek hím- és 
nőnemű főneveire nézve is.) Aztán meg a szláv nyelvek 
egyátalán nem is ismerik az artikulust, ugy amint a latin 
nyelv se ismeri. így tehát a szláv nyelveknek sincs »der, 
die das«-uk, a melyek a németül tanulóknak folytonos 
kétkedést, fejtörést okoznak, azért, mert a német nyelv- 
ben arra nézve, hogy mely főnevek hímneműek, melyek 
nőneműek és melyek semlegesek, (eltekintve egyes ki- 
vételektől, mint például hogy a »-heit« és »-keit« végző- 
désű főnevek, mint: »Menschheit«, »Heiterkeit« sat. mind 
nőneműek, a »-chen« meg »-lein« végződésű kicsinyítő 
szók (diminulivumok) pedig, például »Mánnchen«, »Töch- 
terlein« sat. mind semlegesek; semleges pedig még ez a 
két szó is, daczára annak, hogy » emberkét «, illetve 

» leánykát « jelentenek; sőt még maga a »Mádchen = 
eány« szó is semleges,) — nem léteznek biztos, általános 
szabályok, ugy, hogy vannak szavak, a melyekre nézve 
megesküdnék az ember, hogy például himnemüek, s ha 
aztán felüti a szótárt, látja, hogy bizony nem himnemüek, 
hanem vagy nőneműek vagy pedig semlegesek és meg- 
fordítva. Vannak továbbá egyes szavak, a melyeket lehet 
egy és ugyanazon értelem mellett, »der«-rel is, meg »das«- 
szal is használni, — meg vannak olyan szavak is, a 
melyek, ha többféle értelmük van, a különböző értelem- 
liez képest vagy himnemüek vagy másnemüek, mint 
például az imént exempliíikált »Mensch« szó, meg például 
a »Verdienst« szó, a melynek, ha »das« áll előtte, > érdem* 
az értelme, ha pedig >der« áll előtte, akkor » kereset, 
keresmény* az értelme sat. sat. Szóval, a német nyelv- 
nek még csak, a főnevek nemére nézve útmutatásokat 
tartalmazó »Quae maribus«-a sincs, a melylyel annyira 
gyötört bennünket fiatal korunkban a gymnáziumban a 
latin tanárunk. 

De ezenkivül a német nyelvnek még ma sincs végleg 
megállapodott helyesírása (orthographiája), mint van a 
román nyelveknek meg az angolnak, de meg a legtöbb 
szláv nyelvnek is, és tegyük hozzá: mint van végleg meg- 
állapodott helyesírása a magyar nyelvnek is. Hisz a német 
nyelv terén éppen napjainkban a nyelv-reformálás mun- 
kája van folyamatban , a mely, egyebek közt oda is 
törekszik, hogy bizonyos fölösleges betülf hagyassanak ki 
a német szavakból. Például a »h« betűt, ahol csak lehet, 
kipuskázzák, s így aztán a régi »Thür« (= ajtó) helyett 
a németek ma már »Tür«-t, a »thun« (= tenni) helyett 
ma már »tunt«-t, a »Muth« (= bátorság) helyett ma már 
»Mut«-ot írnak sat.; — továbbá a kettős >m« betű helyett 
sok esetben ma már csak egy »m«-et írnak, például a régi 
>sámmtlich (== valamennyi) helyett ma már »sámtlich«-et 
irnak sat.; — a »niss« végzetü főneveknél pedig a máso- 
dik »s«-t elhagyják, s igy lesz például a »Finsterniss« 
(= sötétség) szó ma már »Finsternis«-nek, a »Verháltniss« 
(= viszony) sző meg »Verháltnis«-nek írva sat.; — a 
régi »ueber« (= fölött) helyett meg ma már »über«-t, a 
régi »Uebel« (= baj, rosszul) helyett ma már »Übel«t ir- 
nak sat. sat. Ezeket a nyelvreformokat azonban, a német 



Digitized by 



Google 



44 

partikularizmus mellett, az egész németség nem fogadta 
el ; következőleg az egyik német tartományban, illetve az 
egyik országban az uj szabályok szerint, a másikban 
pedig ínég mindig a régi szabályok szerint irnak. Nálunk 
Magyarországon is a budapesti német lapok egy része 
még mindig a régi német orlhographiával ir. — Aztán 
meg még ma is ingadozik a német helyesírás például az 
ilyen szóknál: »giebt« vagy >gibt« (= ád), »studieren« 
vagy >studiren« (= tanulmányozni) sat. sat. 

Ezért is hangzik fel a fejüket a legújabb időben nagy- 
nehezen a német nyelv megtanulására ráadó francziák 
részéről a német nyelv ellen az az ellenvetés, hogy az 
voltaképpen egy még »lebegő« nyelv, a mely még ma 
sincs végleg kialakulva, amint végleg kialakulva van a 
franczia nyelv és pedig már több mint kétszáz év óta, 
az orthographia tekintetében is. 

IX. 

Hogy mármost a magyar nyelv mennyivel könnyeb- 
ben sajátítható el, mint a német nyelv, az a mondottak 
után is, bővebb magyarázatra nem szorul. Sőt a magyar 
nyelv még a franczia meg az angol nyelvnél is könnyeb- 
ben sajátítható el, és pedig főleg azon okból, mert, mig a 
franczia meg az angol nyelvek etymologikus (a szószár- 
mazáson alapuló) helyesirásos nyelvek, addig a magyar 
nyelv (miként a többi között az olasz nyelv és a szláv 
nyelvek is,) fonetikus (a szókiejtésen alapuló) helyesirásos 
nyelv. Mert a magyar ugy ir, ahogyan beszél, s a betűket 
ugy ejti ki, ahogyan azokat az európai nyelvek többsége 
használja: hogy praecisebb legyek, hozzáteszem: ahogyan 
azokat a latin nyelv használja; s csakis az »s« egy- 
szerű mássalhangzónak, a* mely ugy ejtetik ki mint a 
német »scharf« (= éles) szóban az >sch«, s a »c« (»cz«) 
mássalhangzónak, a mely ugy ejtetik ki, mint a »Zahl« 
(= szám) német szóban a »z« (= »$«) betű, (mert a magyar 
»z« betű mindig csak »z«, mint a német »leise = halkan* 
szóban az »s«,) — meg az összetett mássalhangzóknak s 
egyes magánhangzóknak a kiejtése módját kell megtanulni, 
így a magyar »cs« ugy ejtetik ki mint a »Mensch« (= ember) 
német szóban az »sch« ; — a magyar »gy« ugy ejtendő 

ki mint »dj«, de teljesen összeolvasztva a két betűt, miként 
a tót nyelvben a >d« a >medved« (= medve) szóban; — 
az »ny« ugy mint a franczia »montagne« (= hegység) szó- 
ban a »gn«; — az >sz« ugy mint a német »Presse« 
(= sajtó) szóban a két »ss« ; — a »ty« ugy ejtendő ki 
mint »tj«, de a két betűt teljesen összeolvasztva, mint a 
tót nyelvben a »t« betű a »mat« (= anya) szóban; — a 
»zs« pedig mint a »général« (= általános) franczia szó- 
ban a »g« betű. — A magyar magánhangzók kiejtésére 
nézve pedig a szabályok a következők: az »a« ugy 
ejtendő ki mint az >all« (= minden) angol szóban az >a« ; 
— a hosszú »á« mint a német »Aal« (= angolna) szó- 
ban a két »aa«, vagy az angol >star« (= csillag) szóban 
az »a«; — az >e« vagy zárt »e« mint a »jede« (= min- 
den, mindegyik) német szóban az >e«, vagy pedig nyilt 
»e«, mint a »Herr« (= ur) német szóban az »e«. Hogy 
mikor kell zárt, illetve nyilt >e«-t használni a kiejtés- 
ben, arra nézve szintúgy nincs a magyar Írásban külön 
jelzés, mint a német Írásban sincs; azt csak a gyakorlat- 
ból lehet megtanulni, éppen ugy mint a német nyelvben 
is. Továbbá a hosszú »é« a magyarban ugy ejtendő ki, 
mint a német »mir« (= nekem) szóban az »i« vagy a 
»hier« (= itt) német szóban az >ie« összetett magán- 
hangzók; — az »i« mindig csak »i« ; — az »o« szinte 
mindig csak »o«, mint a németben vagy szlávban; ellen- 
ben a hosszú »ó« ugy ejtendő ki mint a német »nur« 
(= csak) szóban az »u« ; — az »ö« mint a németben az 
»ö« ; — az »ő« pedig mint a »für« (= ért, érte) német 
szóban az »ü« ; — s végül »u« mint a német »Ungar« 
(= magyar) szóban az >u« ; — az »ü« pedig ugy ejtendő 
ki mint az »über« (= fölött) német szóban az >ü«. Ezek- 
nek a betükiejtési szabályoknak a szemmeltartása mellett 
aztán mindenki azonnal korrektül olvas magyarul. 

A magyar nyelvnek ezen fonetikus, egyszerű helyes- 
irásos természetével ellentétben, például a franczia s még 
inkább az angol nyelv szavai kiejtésének könyvből való 
megtanulása már igen nehéz; sőt az angol nyelv szavai 
kiejtésének könyvből való megtanulhatása óriási türelmet 
és kitartást igényel, — lévén mind e két nyelv kiválólag 
etymologikus nyelv és pedig a latin szószármazáson (az 
angol hozzá még a germán szószármazáson is,) alapuló 

helyesirásos nyelv. így aztán ez a két nyelv körülbelül 
ugy irja a bennük levő töméntelen sok latin szót, ahogy 
ezek a latin nyelvben irva vannak ; de már a szavak ki- 
ejtése, főleg az angol nyelvben az írástól a legtöbb eset- 
ben egészen eltér. A francziák ezen az állapoton — a 
mely a gyerekeknek az anyanyelv írására való oktatásá- 
nál is óriási nehézségeket okoz, — éppen napjainkban 
ugy akarnak segíteni, hogy lassankint át akarnak menni 
a fonetikus helyesírásra; ámde a franczia nyelvészek túl- 
nyomó többsége kézzel-lábbal ellenzi a fonetikusoknak ezt 
a franczia nyelv ellen intézni akart » merényletét*. A 
konzervatív angol meg persze hallani se akar a maga 
legeslegetymologikusabb nyelvének fonetikus irányban való 
reformálásáról. S azért az angol nyelvnek a szókiejtése 
— noha maga az angol nyelv, egyszerűség tekintetében 
az összes európai nyelvek között, a magyar nyelv mellett, 
a legelső helyet foglalja el, s ez okból méltán »philoso- 
phikus« nyelvnek is mondják, — éppen a maga rideg 
etymologikus helyesírása miatt, grammatikából és szótár- 
ból csakis óriási szorgalommal tanulható meg, és pedig 
legfőkép azon okból, mert az Írásban az egyes betűk át- 
változásai (éppen ugy mint a latin nyelvben is,) semmiféle 
jelekkel (pontokkal, vonásokkal) sincsenek jelezve, ugy 
amint jelezve vannak ugy a magyar mint a német nyelv- 
ben is, például az >o«-ból származott »ö«, meg az »u«-ból 
származott »ü« magánhangzók; s igy az angol, irásilag 
változatlan magánhangzók valamennyijének két, sőt 3 — -ár- 
féle különböző kiejtése is van. így az angol »a« vagy 
hosszú (zárt) »e« (= ee), vagy hosszú »á«, vagy mély >a«, 
vagy nyilt »e« (=á); — továbbá az »e« vagy zárt »e«, 
vagy »ö« vagy »i« ; — az »ea« összetett magánhangzó 
pedig vagy zárt rövid »e«, vagy pedig hosszú »í« ; — az 
>U vagy csak »i« vagy zárt »e« vagy »ö«, vagy pedig 
»ej«-nek ejtendő ki; — az »o« vagy csak »o« vagy pedig 
>a«, vagy >ö«; — az »u« vagy »u« vagy >ö«, vagy 
pedig »ju« ; mert az »u« betűt az angol nyelvben rend- 
szerint az »oo« kettős magánhangzó vagy részben a »w« 
mássalhangzó képezi; az >ou« összetett betű meg vagy 
»au« vagy pedig »ö«; — s végül az »y« vagy csak »y« 
(= i) vagy pedig »ej«. — Hogy az egyes magánhangzókat 
mikor, miként kell igy vagy amúgy kiejteni, arra nézve 

egyátalán semmiféle szabály sincs; hanem avégből a& 
angol szótárakban a magánhangzók fölé, és pedig vala- 
mennyi szóban minden magánhangzó fölé számjegyek: 
1, 2, 3, 4 vannak nyomtatva, s hogy mit jelentenek ezek 
a számok, arra nézve a szótárhoz egy táblás összeállitás 
van csatolva, a melyben útmutatás foglaltatik arra nézve, 
hogy az egyes szavakban a különböző számokkal ellátott 
magánhangzók mikép ejtendők ki. Hogy emellett a való- 
ságos betükiejtési, illetve szókiejtési galimathias mellett 
miféle furcsa helyzetek állhatnak elő, arra nézve szolgál- 
jon a következő történetke, a mely, lehet, hogy csak 
adoma, de bizony igen találó adoma. (Se non é verő, é 
ben trovato, — mondja az olasz.) 

Egy, Németországból az északamerikai Egyesült-Álla- 
mokba kivándorolt s New-Yorkban megtelepült kereskedő- 
nek a családi neve >Abel« volt. Ez az Ábel nevű keres- 
kedő aztán New-Yorkban boltot nyitván, a czégtáblájára 
a vezetéknevét, (illetve utónevét, mert a magyaron kivül, 
az összes európai nyelvek tudvalevőleg a vezetéknevet a 
születési név után irják, noha a németek már kezdik 
ereszben szinte gyakorlatba venni a raczionábilis magyar 
szokást,) — tehát az a német kereskedő a czégtáblájára 
az utónevét a maga orthographiája szerint >Abel«-nek fes- 
tette ki. Erre azonban, nagy csudálkozására, őt mindenki 
»Ebel«-nek hivta. Hogy tehát a {Jégtáblája ugy is szóljon, 
mint ahogyan őt mindenki nevezte, átalakíttatta a nevét 
»Ebel«-re. Ekkor meg mindenki »Ibel«-nek hivta. Boszu- 
ságában aztán most meg »Ibel« nevet festetett a firmá- 
jára; de ekkor meg mindenki >Eubel«-nek («= Ejbel-nek) 
hivta ; mire fogta magát az emberünk, s kiíratta a firmá- 
jára, hogy »Eubel«. Erre aztán meg mindenki »Jubel«-nak 
hivta. No, ha »Jubel«, hát legyen »Jubel« mondta magá- 
ban, s ezt a nevet festette ki; a mire meg mindenki 
»Dzsöbel«-nek hivta. Emberünket a dolog fölötti mérgé- 
ben már-már a gutaütés kerülgette, mig végre azt a 
tanácsot kapta valakitől, hogy mázoltassa a firmájára, hogy 
»Aábél«, s akkor majd mindenki »Abel«-nek hivja. S igy 
is történt. 

No már ilyen képtelenségek ugyan nem fordulnak 
elő a magyar nyelvvel. 

Sőt a francziák meg az angolok még tovább is men- 

nek, abban a tekintetben, hogy még magának a latin nyelv- 
nek a szavait is a maguk nyelvének a szókiejtése szerint 
ejtik ki, s az iskolákban is igy tanitják a latin nyelvet 
Hogy aztán a franczia s még inkább az angol ember 
latin olvasási módja miféle csodabogarakat produkál, 
arra nézve szolgáljon itt példakép a következő, tényleg 
megtörtént s a lapokban annak idején meg is örökí- 
tett eset. 

Az 1878-ki berlini kongresszus alkalmával Bismarck 
herczeg egy alkalommal értekezletet tartva Disraeli (Lord 
Beaconsfleld) angol ministerelnökkel, Bismarck előtt Disraeli 
többször emlegette, hogy: >Keezpsz bellej.« Bismarck her- 
czeg ezt a furcsa kifejezést persze nem értvén, meg- 
kérdezte Disraelitől, hogy mi az ördögöt jelent az, hogy: 
»Keezösz bellej ?« Mire aztán kisült, hogy az voltaképpen 
a latin »casus belli « (= háboru-eset, háboru-ok) akar lenni, 
a mely latin szavakat az angolok a maguk nyelvének a 
szókiejtése szerint igy mondják, sőt még az iskolákban is 
igy tanitják. 

Eltekintve azonban a helyesirás tekintetében a magyar 
és az angol nyelv között való diametrális ellentéttől, — 
van a »der, die, das«-nak s a fentebb mondottak szerint 
általában a nemnek (= genus-nak) ezen két nyelvben való 
teljes hiányán kivül, még egy másik közös tulajdonság, 
egy másik igen lényeges parallelizmus is a magyar meg 
az angol nyelv között, a mely ennek a két nyelvnek az 
elsajátítását az európai többi nemzetiségekre nézve szinte 
igen megkönnyiti. Ez a parallelizmus pedig a következő- 
ből áll: 

Ugyanis, mig a többi összes európai nyelvek a fő- 
nevek előtt használt mellékneveket a ragozásnál (dekliná- 
<;ziónál) egyeztetik a főnevekkel ugy az egyes mint a többes 
számban, addig a magyar meg az angol nyelvben a mellék- 
név változatlan marad. 

Vegyünk egy példát, szembeállítva itt egyrészről pél- 
dául a német, másrészről meg a magyar és az angol 
deklinácziót, vegyük például ezt a kifejezést: »A nagy 
ház«, angolul >the great house« (olvassd: d(z)i gret hauz«,) 
— németül >das grosse Haus«. 

Egyes szám : 
Németül : Magyarul : Angolul : 

Nominativus: 
Das grosse Haus. — A nagy ház. — The greaf house. 

Genitivus: 
Des grossera Hauses. — A nagy házé. — Of (olv: »av«) 

the greaf house. 
Dativus: 
Dem grossen Hause. — A nagy háznak. — To the greaf 

house. 
Accusativus: mint a nominativus. 



Többes szám: 
N o m. : Die grossen Háuser. — A nagy házak. — The greaf 

houses (olv. : hauzisz). 
Gen. : Der grossew Háuser. — A nagy házaké. — Of the 

greaf houses. 
D at. : Den grossew Háusern. — A nagy házaknak. — To the 

greaf houses. 
Accusativus: mint a nominativus. 

S ez igy van a partitiv alaknál is, mint például a 
többes számban a következőkben: 

Németül: Magyarul: Angolul: 

Nóra.: Grosse Háuser. — Na^í/ házak. — Greaf houses. 
Gen.: Grosser Háuser. — Na#y házaké. — Of greaf houses. 
Dat.: Grosse^ Háusern. — Napházaknak. — To greaf 

houses, sat. 
Ugyanez a szabály áll a praeposicziók (postposicziók) 
használata eseteiben is, a melyek természetesen a név- 
ragozás megfelelő esetein alapulnak. Például, németül : >in 
■dem grossen Hause «, magyarul »a nagy házban*, angolul 
>in the greaf house« ; ugyszinte: németül »aus dem grossen 
Hause «, magyarul »a nagy házból*, angolul >out (olv.: 
*aut) of the greaf house« sat. sat. 

Hát ezek is lényeges könnyítések ugy az angol, mint 
-a magyar nyelvet megtanulni akarókra nézve. 

A fentebbiekben ismertetett párhuzamosságok (paral- 
lelizmusok) pedig bizonyitékok az angolnak meg a magyar- 
nak a praktikus érzéke mellett, — a mely két nemzet- 
nek a szellemi rokonsága különben az alkotmányos 
kormányformának a XIH-ik században ezen két nemzet 

részéről majdnem egyidejűleg történt behozatalában is 
nyilvánult, és pedig az angol nemzetnél a * Magna charta 
libertatum«, a magyar nemzetnél pedig az > Arany bulla* 
utján, — ez a két nemzet e tekintetben például szol- 
gálva egész Európának. 

X. 

A megelőző két pontban kiválőlag csak a német, a 
franczia meg az angol nyelvvel foglalkoztam, s kimutat- 
tam azt is, hogy mennyire nehezebb ezeket a nyelveket 
megtanulni, mintsem a magyar nyelvet. Most pedig foglal- 
kozni fogok a magyar nyelvnek a szláv nyelvekhez való 
viszonyával. 

S itt legelsőben is megjegyzem azt, hogy nyelvészek 
számitása szerint mintegy 700 szláv sző foglaltatik a 
magyar nyelvben. Én csak mintegy 400 gyökszőra nézve 
konstatáltam azt, hogy azok mint kétségtelenül szláv 
eredetű szók jöttek a magyar nyelvbe, — a mely 700, 
illetve 400 szláv szó azonban, ha a gyökszókból leszár- 
maztatott főneveket, illetve mellékneveket, igehatározókat 
(adverbiumokat) és igéket is vesszük, számra nézve bizony 
fölmehet 1000-ig, sőt többre is. Ezek a szláv szók pedig, 
legnagyobbrészt, a magyarság által a honfoglaláskor az 
uj hazában, főleg a Dunántúl (Pannoniában) talált ó-szloven 
(vend) nyelvből kerültek a magyar nyelvbe, a mely nyelvet 
beszélő szláv törzset Magyarországon, mint korábban már 
emiitettem, a magyarság teljesen elnyelte, magába olvasz- 
totta. Mivel azonban a szláv gyökszók egyek és ugyan- 
azok az összes szláv nyelvekben, természetesen megvannak 
azok nemcsak a mai (krajnai) szlovén nyelvben, hanem, 
némi csekély, kiejtésbeli eltérésekkel, a többi szláv nyel- 
vekben is. 

S éppen a magyar nyelvnek ez a szláv szavakkal 
való megtömöttsége vihetett valószínűleg némely szláv 
történetírót arra a képtelen állításra, hogy a honfoglaló 
magyarok voltaképpen szlávok voltak, s a magyar nép 
csak a később betelepült kunoknak a révén jutott a 
magyar nyelvhez. Persze ez éppen olyan abszurd állítás, 
mint másrészről abszurd állítás a magyar nemzet ellen- 
ségeinek az az állítása, hogy mi magyarok : törökök, tatá- 

rok, mongolok vagyunk, a kiknek ennélfogva — szerin- 
tük — Ázsiában van a helyünk. 

Nem lehet feladatom, ezen fejtegetéseim keretében 
egy, ezen fejtegetéseim czéljára szolgáló magyar-szláv 
szótárt összeállítva itt közölni, bemutatva abban azon, a 
magyar nyelvbe fölvett szláv szók összes mennyiségét. 
Csakis általában annyit jegyzek meg, hogy a családra, a 
gazdaságra, a társas érintkezésre, a közéletre sat. vonat- 
kozással biró igen sok magyar sző kétségtelenül szláv 
eredetű, mint a sok között a következő magyar szók; 

» Család, déd (déd-szülő), mostoha, unoka, cseléd, 
szolga, bába, dajka, paszita. — Barát, társ, szomszéd, 
beszéd, hahota. — Csuda, malaszt (szláv : »milosty« = kegy, 
kegyelem), szerda (= a hét közepe), csütörtök (= a hét ne- 
gyedik napja), péntek (= a hét ötödik napja). — Asztal, 
cserép, ábrázolat (szl.: »obraz« = kép), ablak, závár, kulcs, 
szoba, udvar, pincze. — Bika, bolha, csíz, csuka, galamb, 
medve, piócza, pók, rák, szarka, varjú, veréb, giliszta, ikra, 
raj. — Bab, cseresnye, dinnye, kalász, komló, konkoly, 
málna, mák, répa, rozs, széna, szalma, pelyva, szecska, 
pazdorja, szilva, tök, burján, pázsit. — Kalács, kása, 
kolbász, szalonna, pecsenye, tészta, zsir, pálinka, ebéd, 
uzsona, vacsora. — Abroncs, deszka, asztag, garmada, 
barázda, mesgye, borona, patkó, csolnak, iga, járom, kapa, 
kasza, kád, kosár, kalamász, máz, korcsma, patak, puszta, 
robot (szl.: »robota« = munka), róna, rosta, szány, sze- 
kercze, szita, szikla, szikra, veder, villa, vihar, zálog. — 
Bognár, kádár, kovács, mészáros, takács. — Gúnya, pe- 
lenka, pakrócz, suba, szoknya (szl.: »szukno« «=■ posztó). 
— Király, vajda, kopja, szablya, sisak, vitéz, kaloda, töm- 
löcz, rab. — Komor, néma, német. — Drága, szabad, 
tiszta. — Csinálni, csipni, krákogni, mérni. — Nos (szl.: 
»nuzs« ; az igazi magyar kifejezés azonban erre a »nohát«). 
Sat. sat. 

Mindezek a magyar szók kétségtelenül szláv eredetű 
szavak. Vannak azonban olyan magyar szók is, a melyek 
látszatra szláv eredetűek ugyan, de nem lehetetlen, hogy 
azok egyik-másik szláv nyelvbe a magyar nyelvből men- 
tek át. Az ilyen szókat mellőztem is a fentebb közölt 
szóösszeállitásban. Az azonban kétségtelen dolog, hogy 
viszont a többi között a » huszár* (a » huszár « különben 

huszár a világ összes nyelveiben), a » csákó « sat. szavak 
a magyarból mentek át a szlávba s más nyelvekbe, főleg 
pedig a » kocsi* sző, a mely még a német (= Kutsche) 
meg az angol (= coach, olv.: »koocs«) nyelvbe is átment 
s mint »cocher« (olv.: kosee = kocsis) a franczia nyelvbe 
is, lévén tudvalevőleg a kocsi, vagyis a szijjakon (rugókon, 
tollakon) nyugvó jármű egy komárommegyei Kocs község- 
beli kovácsmesternek a találmánya. 

Ezek után most még néhány, egyes vonatkozások- 
ban való hasonszerüséget, párhuzamosságot (parallelizmust) 
emelek ki, a melyek a magyar meg a szláv nyelvek között 
vannak, s az összes európai nyelvek közül csakis egyedül 
a magyar meg a szláv nyelvek között vannak. 

Elsőben is ott van az a parallelizmus, hogy a magyar 
nyelv a tulajdoni névmásokat nem a főnév előtt használja, 
mint például a német a »Mein Sohn« sat. kifejezésben, 
hanem a magyar azt mondja: »a fiam«. Hát ez igy van 
a szlávban is; csakhogy ez nem ragasztja egy szóba a 
főnevet a tulajdoni névmással, hanem külön irja igy: 
»syn moj« sat, ugy mint a latin is »filius meus« sat.; — 
ugyszinte az »lsten<sm«, szlávul »Bozse moj«, éppen ugy 
mint a latinban is »Deus meus« sat. 

A másik, igen lényeges parallelizmus a magyar meg 
a szláv nyelvek között abban áll, hogy az összes európai 
nyelvek közül egyedül csak ezek képesek egy és ugyan- 
azon igéből, gyakoritó (frequentativ), ismétlő (iteratív) és 
mozzanatos (semelfactiv) igéket képezni. Például, a német 
nyelvnek csak egy szava van a » menni « magyar igének 
az általános fogalmára nézve, t. i. a »gehen«; mig a 
magyar nyelv a »menni« igéből még a következő frequen- 
tativ igealakot is képezi: »mendegélni« ; ugyszinte a hosz- 
szabb időtartamot kifejező iterativ (ismétlő) »járni« igé- 
ből, a mi a németben szinte csak »gehen«, — a magyar, 
a szlávhoz hasonlólag, még a következő frequentativ 
alakokat is képes alkotni: ^járkálni, járkálgatni, járdalni, 
(el-) járogatni«. Továbbá például az »enni« ige általános 
fogalmát a német csak az »essen« igével képes kifejezni ; 
mig a magyar (mint a szláv is,) az »enni« igéből a kö- 
vetkező frequentativ igéket is képes alkotni: »eddegélni, 
eszegetni*. S igy van ez majdnem valamennyi igével, és 

pedig ugy a magyar nyelvben, mint a szláv nyelvekben 
is. Sőt a magyar még több frequentativ és iteratív igét 
képes egy és ugyanazon igéből származtatni, mintsem a 
szláv. Például itt van az alvásnak a gyengébb fokozatát 
kifejező ^szunnyadni* magyar ige, a melyre a németnek 
csak egy kifejezése van, t. i. a »schlummern«\ holott a 
magyar még a következő frequentativ, illetve iteratív vagy 
pedig semelfactiv igealakokat is alkotja: > szunnyadozni, 
szundikálni, szunyókálni, (egyet) szundítani* ; sőt ugyan- 
ezen fogalomra még a következő igealakjai is vannak: 
» bólogatni, elbólogatni, bóbiskolni, (egyet) bólintani*; de 
sőt még a » szenderegni* alakja is van. Ugyszinte itt van 
a ^fütyülni* ige, a melyre németnek szinte csak az egy 
»pfeifen« kifejezése van; holott a magyar még a követ- 
kező igealakokat is képezi a »fütyülni« igéből; »fütyül- 
getni, fütyörészni, fütyörészgetni, (egyet) füttyenteni*. Vala- 
mennyi ilyen igealakból természetesen ugyanannyi főnév 
is képződik, például a /fütyülés* -bői a »fütyülgetés*, a 
fütyörészés, fütyörészgetés« és a » füttyentés*. 

Egy lényeges parallelizmus tekintetében azonban mi 
magyarok nem követünk egy szláv grammatikai, igen 
helyes szabályt; pedig az a nyelvtani szabály implicite 
benne van a magyar nyelvben is ; csakhogy a nyelvészeink 
azt nem vették és nem veszik észre. Ez pedig abból áll, 
hogy azoknak a szláv igéknek, a melyeknek igekötőjük 
(praefixumok) van, mint a minők például a magyarban 
az »el-, fel-, le-, meg-, vissza-* sat. praefixumok, például 
ezen igékben ^megyek, /eZmegyek, temegyek, wepteszem, 
visszajövök* sat. a szláv grammatikában nincs jelen ide- 
jük (tempus praesens-ük), hanem az ilyen igealakok csak 
jövő időt (futurumot) fejeznek ki. Hát ez a magyar nyelv- 
ben is igy van; mert a most exemplifikált magyar ige- 
alakok voltaképpen szinte csak futurumot jelentenek, szem- 
ben a jelen időt kifejező » megyek, teszek, jövök « sat. 
alapige-alakokkal. S mégis a magyar grammatika, a német 
futurum- jelző »werden« segédige nyomán s ennek szolgai 
utánzásával, arra tanit, hogy azoknak a példákul felhozott 
praefixumos igéknek a futuruma az »el fogok menni*, 
»fel fogok menni«, »le fogok menni«, »meg fogom tenni«, 
» vissza fogok jönni* sat. sat. alakok. Hát ez nyilvánvaló 
pleonazmus; mert ezeket a futurum-alakokat a valódi 

igyar ember az életben sohase használja; hanem elég 
ki egyszerűen maga az ilyen praefixumos igealak a 
ő időnek a kifejezésére ; legfölebb, ha éppen nyomato- 
sán akar szólni, a »majd« igehatározóval segit magán, 
ízt mondja: »majd elmegyek, majd lemegyek, majd meg- 
zem, majd visszajövök « sat. sat. A » fogok, fogsz, fog« 
. futurum jelzők legfölebb csakis az igekötő (praefixum) 
kuli igéknél nyerhetnek alkalmazást; ámbár ezeknél 
szinte a »majd«-dal segit magán a valódi magyar ember, 
azt mondja: »majd megyek, majd teszek, majd jövök « 
. Egyáltalában a » fogok, fogsz, fog« sat. magyar futurum- 
3zők, az én sejtelmem szerint, nem egyebek, mint a 
áv »byty« (= lenni) segédigének a »budem (budu), budes, 
de (bűdet), budeme (budem), budete, budu (budut)« 
urum-alakjai, a melyekből betüát változás folytán tá- 
idhaltak a magyar » fogok, fogsz, fog, fogunk, fogtok, 
;nak« futurum-képző alakok. Mert az a nézet, hogy 
ík a magyar futurum-alakok a % > fogni « igéből származ- 
ik, s legyen ez bár a >/toá?eífogni« ige, nem állja meg 
helyét; mert a » fogni « (» megfognia) igének teljesség- 
1 semmi köze sincs a jövő időnek (futurumnak) a 
zéséhez. Ideje lenne tehát, hogy a »fogok, fogsz, fog« 
;. futurum-képző segédige-alakokkal űzött visszaélés, 
alább a praefixumos igéknél, megszűnnék a magyar 
immatikában, meg az irodalomban; a gyakorlati élet- 
, a társalgási nyelvről, értve itt a valódi magyar em- 
reknek, s még inkább a népnek a társalgási nyelvét, 
m is szólok; mert ezek a » fogok, fogsz. fog« sat. 
urum-jelzőket egyátalán úgyse használják sohasem. 
Ugyszinte egy, eddig megfejthetetlen kérdést képezett 

is, hogy hogyan eredtek azok a, főleg a Dunántúl oly- 
nyira gyakori ilyen helységnevek, mint például: Dénes/"*/, 
s/a, Mihály/a, Táplán/a, Asszony/a, Balog/a^ Gógán/a, 
t/a sat. Mit jelenthet itt voltaképpen az a >/a«, a 
ilynek igy semmi értelme sincs? Hát ez a kérdés is 
ikis a szláv nyelvekből oldható meg. Ugyanis a szláv 
elvekben a >fának« a neve »drevo« vagy >derevo«; a 
ilu«-nak a neve pedig több szláv nyelvben »derevnyac 

»falu« magyar szó tehát, a szláv nyelvek nyomán, 
nte a »fa« szóból eredt, s lett a »fa«-ból »/alu« ; tehát 
t, rövidítés folytán, viszont a Dénesfalu (vagy Dénes- 

falva) helységnévből Dénes/a, a Mihályfaluból (vagy 
Miháiyfalvából) Mihály/a sat. 

A fentebb ismertetetteken kiviil azonban vannak még 
^gyes más parallelizmusok is a magyar, meg a szláv 
nyelvek között, a melyeket ezúttal itt mellőzök. 

Az eddig kifejtettekből tényként konstatálható tehát 
az, hogy az összes európai árja (indo-germán) nyelvek 
közül, a magyar nemcsakhogy legtöbb szót a szláv nyel- 
vekből vett át, hanem a magyar nyelvnek a legtöbb 
parallelizmusa is a szláv nyelvekkel van, a minek az 
egyszerű oka és természetes magyarázata az, hogy a 
magyarok a honfoglalás előtt a mai európai Oroszország 
területén szlávok szomszédságában, illetve szlávok között 
is laktak, a honfoglaláskor pedig az uj hazában leg- 
nagyobbrészt szláv népelemeket találtak. 

XI. 

Hátra van még, hogy itt a magyar nyelvnek a német 
meg a romün nyelvhez való viszonyáról szóljak. 

A magyar nyelv a német nyelvvel nemcsakhogy 
speciális parallelizmusokat nem igen tud felmutatni; 
(néhány ilyen parallelizmust a következő XII. pontban 
fogok közölni;) hanem a német nyelvből sokkal kevesebb 
szó is ment át a magyar nyelvbe, mint ment át a szláv- 
ból. De a német nyelvből mégis szinte átvett a magyar 
nyelv egy csomó szót; igy a többi között a következő 
magyar szók kétségtelenül germán eredetűek: 

»Gróf, herczeg, kasznár, polgár, tolmács, vinczellér, 
fullajtár. — Rang, frigy, úrbér (a németben: »urbar« = 
művelhető). — Nyak. — Ház, bódé, kert, palánk, istálló, 
létra, zsindely, kémény, kanna, lug, csap, táska, szekrény, 
ráspoly, csöbör. — Perecz, sonka, kappan, bak. — Köböl, 
pint, font, mozsár, garas, krajczár, fillér, fuvar, istráng, 
pánt, sin. — Kömény, len, must, repcze, ruta. — Prém, 
lyuk, zsinór, czérna, zsák. — Czél, fáklya, fára, kehely, 
bárka, pánczél, prés, pellengér, haraszt, hámor, huta. — 
Farsang. — Barna, friss, goromba* sal. 

Hogy miért nem lelt oly nagy hatása a német nyelv- 
nek a magyar nyelvre, mint ahogy tényleg lett a szláv 
nyelvnek, — annak az okait nagyrészben már az előző 

fejtegetéseim során előadtam. S azért azokhoz ehelyütt 
csak azt teszem hozzá, hogy a most konstatált ténynek 
az is volt az egyik és pedig főoka, hogy a magyarság a 
németség nagy zömével csakis az osztrák tartományok 
utján van közvetlen érintkezésben; ezen tartományok, 
névszerint Szilézia, Morvaország, Alsó-Ausztria meg Stájer- 
ország felől pedig, Magyarország nyugoti határszélén leg- 
nagyobbrészt szlávok, t. i. tótok, horvátok meg szlovének 
laknak, s csak itt-amott, rövidebb-hosszabb vonalokon 
érintkezik közvetlenül a magyarság a népietségnek sza- 
kadatlan nagy zömével, Mosón, Sopron meg Vas vármegyék 
nyugoti részén. A mi pedig a belföldi német elemet illeti, 
ez eredetileg leginkább csakis a városokban lakván, a 
falvakban élő magyarságra nyelv tekintetében nem gya- 
korolhatott nagyobb befolyást. 

Mindamellett a német nyelv, magyarországi hatalmas 
sajtója révén s egyébkint is, nagy befolyással van ugy a 
magyar közéletre mint a társadalmi életre is; a magyar- 
ság azonban ebben nem lát magára nézve semmi vesze- 
delmet; mert a magyarországi németség ragaszkodik a 
magyar államisághoz, s hiven kitart a magyarság mellett, 
(a mit a magyarság aztán kellőkép honorál is,) daczára 
annak, hogy a legújabb időben főleg Ausztriából nagy 
erőfeszítések történnek arra nézve, hogy a magyarországi 
német elem a magyarság ellen való állásfoglalásra biras- 
sék. Szóval, hogyha az országban valamennyi nemzeti- 
ség követné a magyarországi németségnek a példáját, 
nem léteznék Magyarországon nemzetiségi kérdés. — 

A mi végül a romün nyelvet illeti, — erre is kiter- 
jeszkedtem már az előző fejtegetéseim során több tekin- 
tetben; s azért arra nézve itt csak a következő meg- 
jegyzésekre szorítkozom. 

A romün nyelvből még kevesebb sző jött át a magyar 
nyelvbe, mintsem jött a német nyelvből. Hogy miért, — 
annak az okait itt nem kutatom: csak egyszerűen mint 
tényt konstatálom; s legfölebb csak annyit jegyzek meg, 
hogy, ha jöttek is a magyar nyelvbe romün szók, azok 
csakis az erdélyi és erdélytáji magyarság tájnyelvébe 
mehettek át; az ilyen szókat pedig nem áll módomban 
regisztrálhatni. Ellenben viszont igen sok szó ment át a 
magyar nyelvből a romün nyelvbe, a melyeket azonban 

szinte nem regisztrálhatok itt, és pedig azon okból, mert 
a rendelkezésemre álló romün-magyar szótárban azok a 
szók felvéve nem lettek, mivel ezen szótár szerzőjének 
az » Előszó «-ban foglalt kijelentése szerint, ő az ilyen, a 
magyar nyelvből eredő romün szókat, > melyeknek a je- 
lentésére az olvasó legott ráismer, térkimélés szempontjá- 
ból nem vette fele a szótárba. Ebből a szerzői őszinte 
beismerésből is kiviláglik aztán az, hogy bizony sok tért 
foglaltak volna el a szótárban azok a magyar nyelvből 
átvett romün szavak, tehát ezeknek a száma igen jelen- 
tékeny lehet. Ennek az oka pedig abban is rejlhétik, hogy, 
mint a korábbi feltegetéseim során már emiitettem, a 
romün nyelv hóditó szerepet vitt szemben az erdélyi 
magyarsággal, a melynek igen számos faluját, sőt egész 
vidékeit elromünösitette a > ragadós* romün nyelv, s igy 
a romünökké vált magyarok, eredeti magyar nyelvükből 
sok szót átvittek magukkal uj nemzetiségüknek a nyelvébe, 
a mely szók aztán a romün nyelvnek a szókincsét általá- 
ban megnövesztették. Tehát ilykép nyelvi tekintetben is 
van szorosabb kapcsolat köztünk és romün honfitársaink 
között. 

• 

XII. 

A megelőző fejtegetéseim során immár kimutattam 
azt, hogy a magyar nyelvnek az elsajátithatása nem ne- 
hezebb, mint akármely más európai nyelvnek az elsajá- 
títása; sőt, hogy az sok tekintetben még könnyebb, mint- 
sem például a franczia, az angol, főleg pedig a német 
nyelvnek az elsajátítása. 

A magyar nyelv szerkezetét illetőleg azonban néhány, 
az indo-germán nyelvek szerkezetétől lényegesen eltérő 
általános szabály van, a melyeket folyton szem előtt kell 
tartani. 

Ereszben (azonkívül, hogy, miként a fentebbi IX. rész- 
ben már kifejtettem, a magyar, de meg az angol is, a 
deklinácziónál a főnevek előtt használt mellékneveket 
változatlanul hagyja,) — első sorban is megjegyzendő az, 
hogy a magyar nyelvnek a többi európai nyelvek prae- 
posicziói helyett ^osíposicziói vannak, a melyek többnyire 
összeragasztatnak a vonatkozó főnevekkel és névmások- 

kai. Például, ereszben a német nyelvet állítva szembe a 
magyarral, — a következő példák egyszerre világításba 
helyezik a dolog egész állását: 

Németül : Magyarul : 

An (vagy: bei) dem Hause. ... A háznál. 

An das Haus A házhoz. 

Durch das Haus A házon át. 

In dem Hause A házban. 

In das Haus A házba. 

Neben dem Hause A ház mellett. 

tJber dem Hause ....... A ház fölött. 

Über das Haus . . A ház fölé. 

Unter dem Hause A ház alatt. 

Unter das Haus A ház alá. 

Zu dem Hause A házhoz. 

Zwischen den Háusern ..... A házak között sat. 

Ezt az általános nyelvszerkezeti szabályt természe- 
tesen csak egyszer kell megtanulni, s a magyarul tanuló 
aztán egyszer mindenkorra tudja, mihez tartsa magát. 

Ez a szerkezeti szabály különben részben megvan a 
német nyelvben is. Például az > amellett* magyar szó a 
németben: *daneben*, — áz >azáltaU a németben: »da- 
durch*, — az »ohhoz« a németben: »da#w«, — az * afölött € 
a németben: »daro&« vagy »daröfor« sat. sat. Tehát ez 
a szabály nem valami kizárólagos magyar specialitás. 

Hogy egyébkint másrészről vannak egyes kifejezések, 
a melyekben a magyar is ^raeposicziót használ postposi- 
czió helyett, arra nézve itt van több példa: »által\ink, 
bennünk, miattunk, nálunk, rajtunk, ránk, közlünk, kívülünk, 
fölöttünk, fölénk, hozzánk, tőlünk, utánunk, elénk, előttünk, 
ellenünk, eWünk* sat. Tehát ereszben is van parallelizmus 
egyrészről a magyar, másrészről a német, meg általában 
az európai árja nyelvek között. 

Egy másik, s ez már a magyarul megtanulni akarók- 
nak nagyobb fejtörést okozó, a többi európai nyelvektől 
lényegesen eltérő szerkezeti szabály a magyar nyelvben 
az, hogy az igéknek kettős ragozásuk (conjugatiójuk) van, 
t. i. van egy alanyi (subjectiv) és van egy tárgyas (objec- 
tiv) ragozásuk. Az előbbi magára a cselekvő vagy szen- 
vedő alanyra (személyre) vonatkozik, az utóbbi pedig az 
alany (személy) által értetni akart egy bizonyos meg- 

határozott tárgyra vonatkozik. Az » alanyi « és > tárgyas t 
ragozás kifejezés helyett azonban helyesebb alkalmazni 
a határozatlan és határozott ragozás kifejezéseket; mert 
hisz az u. n. »alanyi« ragozás is vonatkozhatik és vonat- 
kozik tárgyra is; például: *Látok egy házktc, vagy látok 
sok embert c, — szemben a » tárgyasnak « nevezett alakú 
»látom a házat*, *\átom a sok embert* kifejezésekkel. Ez 
okból tehát én itt a kétféle ragozást határozatlan és Aató- 
ro^oíí ragozásnak nevezem. Ereszben pedig, hosszas ma- 
gyarázgatás helyett szolgáljon itt a következő két példa. 
Például, vegyük a »látni« (németül: »sehen«) igének 
a mull időben (praeteritumban) való ragozását: 

I. Határozatlan (alanyi) ragozás. 

A németben : A magyarban : 

Ich habé gesehen Láttam. 

Du hast gesehen LátíáZ. 

JEr (sie, es) hat gesehen Látott. 

Wir habén gesehen . Láttunk. 

Ihr habt gesehen Láttatok. 

Sie habén gesehen Láitak. 

II. Határozott (tárgyas) ragozás. 

A németben : A magyarban : 

Ich habé ihn vagy »den« (sie vagy »die«, 

es vagy »das«) gesehen . . . Láttam. 
Du hast ihn vagy »den« (sie vagy »die«, 

es vagy »das«) gesehen . . • . Láttad. 
Er (sie, es) hat ihn vagy >den« (sie vagy 

»die«, es vagy »das«) gesehen . Látía. 
Wir habén ihn vagy »den« (sie vagy »die«, 

es vagy »das«) gesehen . . . Láttuk. 
Ihr habt ihn vagy »denc (sie vagy »die«, 

es vagy »das«) gesehen . . . Láttátok. 
Sie habén ihn vagy »den« {sie vagy »die«, 

es vagy »dast) gesehen . . . Látták. 
A második személyre vonatkozólag pedig a magyar- 
nak külön kifejezése van, például, a múlt időben: » Lát- 
talak* = »ich habé dich gesehen «. 

A fentebbiekben ismertetett kétféle igeragozás ugyan 
némi nehézséget okoz a magyar nyelv megtanulásánál, s 
azért még az olyan német vagy más nemzetiségbeliek is, 
a kik már meglehetősen jól beszélnek magyarul, nem 

egyszer fölcserélik a két ragozást egymással, például ezt 
mondják : »láltuk egy házat«, vagy viszont AéXlunk a házaU. 
Ámde ez a nehézség bőven, sőt gazdagon kárpótolva van 
a magyar igeragozásnak több megbecsülhetetlen előnyei- 
vel, a melyek a következők: 

Elsőben is már a legelső tekintetre is szembeötlik 
az, hogy minő röviden, bámulatos röviden fejezi ki magát 
a magyar, ellenlétben a némettel, (de ez igy van a többi 
európai nyelvekkel szemben is,) ugy, hogy a mit például 
a fentebbiek szerint a német, az »ich habé gesehen« vagy 
»ich habé ihn vagy »den« (»sie« vagy »die«, »es« vagy 
»das«) gesehen« kifejezésekben, különféle változatokban, 
három, illetve négy szóval ad vissza, ugyanazt a magyar 
egyetlen, kéttagos szóval lakonice igy fejezi ki: »láttam« sat. 

Továbbá a magyarul beszélőnek sohse kell folyton 
törni a fejét afölött, hogy az igeragozásnál az »er, sie, 
es«, ugyszinte »ihn, sie, es« személyes névmások közül, 
meg aztán a »den, die, das« mutató névmások közül 
melyiket, mikor használja, — lévén, miként már többször 
kiemeltem, a magyar nyelv nem (genus) nélküli nyelv. De 
meg az igeragozásnál az alanyra vonatkozó »ich, du, er 
(sie, es)« sat. személyes névmásokra sincs a magyarban 
szükség; mert az >én, te, ő« sat. személyes névmásokat 
az igeragozásnál a magyar csakis akkor használja, ha a 
súlyt, a nyomatékot azokra helyezi, például: »Én láttam, 
én?! Én bizony .nem láttam. « sat. 

Ugyszinte az igeragozásnál afölött se kell soha törnie 
a magyarnak szüntelenül a fejét a beszéd közben, hogy 
hamarjában melyik segédigét: a »haben«-t, a >seinc-t, a 
»soHen«-t, a »mögen«-t, a »dürfen«-t, a »können«-t vagy 
a »werden«-t rántsa-e elő? Mert ezek a segédigék a 
magyarban belefoglaltatnak magukba az igealakokba, s 
igy implicite már benne foglaltatnak magában a főigében 
s ennek a ragozási eseteiben (casusaiban). Például. — 
nem is szólva a » habén « meg a »sein« segédigékről, a 
melyekről mint segédigékről a magyar nyelv egyátalán 
nem is tud semmitse, — az: »Er (sie, es) soll gehen«-t 
a magyar csak ezzel az egy szóval fejezi ki: »menjen«; 
— az »er (sie, es) darf« vagy »kann gehen«-t, meg az 
»er (sie, es) mag gehen«-t a magyar csak ezzel az egy 
szóval fejezi ki: »mehet« ; — s az »er (sie, es) würde 

gehen«-t a magyar szinte csak egy szóval fejezi ki, igy: 
»menne«. A »lenni« (németül »sein«) igének mint főigé- 
nek a futuruma pedig a következő: 

A németben : A magyarban : 

Ich werde sein Leszek. 

Du wirst sein Lesz. 

JEr (sie, es) wird sein Lesz. 

Wir werden sein Leszünk. 

Jhr werdet sein Lesztek. 

Sie werden sein Lesznek. 

Tehát valamennyi fentebbi esetben három szó he- 
lyett elég a magyarnak egy szó. 

És ez igy van nemcsak a német nyelvvel, hanem 
az angol s más nyelvekkel is; ellenben a román meg a 
szláv nyelvek a > lenni* ige futurumát szinte segédige 
nélkül képezik, mint a magyar, nevezetesen a franczia 
az »étre« (= lenni) segéd igéből, de természetesen a har- 
madik személyben a nemet (genust) jelző »il« és »elle*, 
s többesben »ils* és » elles « személyes névmásoknak az 
előtételéve). Szól tehát a fentebbi magyar: » Leszek, lesz. 
lesz* sat. futurum-conjugátió a francziában igy: >Je 
serai, tu seras, il (elle) sera, nous serons, vous serez, ils 
(elles) seront*. A szláv nyelvek meg magából a »byty« 
(=. lenni) segédigéből képezik a futurumot, a »budem 
(budu), budes, bude (bűdet)* sat. alakokkal, miként már 
fentebb is emiitettem. 

De nemcsak az igeragozásban, hanem más tekinte- 
tekben is általában a magyar rendkívül röviden fejezi ki 
magát, és pedig még rövidebben, az éppen a rövidségé- 
nél fogva is, filozofikusnak elnevezett angol nyelvnél is, 
a miről egy frappáns példából is könnyen meggyőződést 
szerezhet bárki is magának, ha Budapesten kisétál a 
városligetbe, s elolvassa az ott, a világhírű mezőgazdasági 
muzeumunk közelében álló Washington-szobornak magyar 
meg angol feliratát. Szól pedig ez a felirat igy: »To the 
memory of Washington the Hungarians of America* ; 
magyarul pedig: » Washington emlékének az amerikai 
magyarok*. Tehát a mit az angol itt kilencz szóval fejez 
ki, azt kifejezi a magyar öt szóval. 

Azért, ha már egyszer az angol nyelv kiérdemelte 
magának, egyszerűségénél és rövidségénél fogva a »filo- 

zofikus nyelv* elnevezést, — szintoly joggal igényelhetné 
maga részére ezt az elnevezést a még az angolnál is 
egyszerűbb és rövidebb magyar nyelv, — a mely hozzá 
még, hogy az egyik legzengzetesebb és leggördülékenyebb 
nyelv az európai nyelvek között, arra nézve döntő bizo- 
nyíték az is, hogy a latin nyelven kivül, az egyetlenegy 
nyelv a magyar, a mely a daktylusi (és spondeusi) vers- 
lábon alapuló hexametereket, illetve hexameter-penta- 
meteres distichonokat a leggördülékenyebben képes meg- 
alkotni. Ennek pedig a természetes oka és egyszerű 
magyarázata az, hogy a magyar nyelv, ugy mint a latin 
nyelv is, hangsúly (accentus) nélküli nyelv, illetve ebben 
a két nyelvben, amennyiben valaki éppen hangsúlyozás- 
sal akar beszélni, ez a hangsúly a szónak mindig az 
első szó tagján van. Ellenben az összes európai indo-germán 
nyelvek (egy-két kisebb szláv nemzetiség nyelvének a ki- 
vételével,) valamennyien accentusos nyelvek, a melyekben 
a hangsúly a szónak hol az első, hol a második, hol a har- 
madik sat. szótagján van, a franczia nyelvben pedig kivétel 
nélkül mindig a legutolsó szótagon van. Már pedig a hang- 
súly lényeges akadály a daktylusi verslábon alapuló hexa- 
metereknek, illetve hexameter-pentameteres distichonok- 
nak a megalkotásánál. Ez okból a legtöbb európai nyel- 
vek költői egyátalán meg se próbálkoznak a hexameter- 
pentameteres versmértékkel; a kik pedig mégis megpró- 
bálkoznak vele, mint egyes német költők, hát bizony 
nagyon döczögősek és zökögősek a hexameter-pentameteres 
distichonjaik; az az egy-két kisebb, accentus nélküli szláv 
nyelv pedig olyannyira nyujtottan ejt ki egyes magán- 
hangzókat, meg sok szóban három mássalhangzót is hal- 
moz egymás mellé, hogy emiatt a daktylusi verslábot 
nem is alkalmazhatja. Sőt, hogy még az ó-görög hexa- 
meterek, illetve hexameter-pentameteres distichonok is 
sok helyen milyen vontatottak és nehézkesek, arra nézve 
ott van, a sok között, Homeros Ilias-a tanúbizonyságul. 
Pedig hát a régi görögök találták fel a daktylusi (— ^ ^) 
és spondeusi ( ) verslábon alapuló hexameter-penta- 
meteres versmértéket; de, mivel a görög nyelv is accen- 
tusos nyelv, — nem értek teljesen czélt a görög költők 
a maguk hexameter-pentameterjeinek gördülékenyebbé 
tétele iránti törekvésükben. 

Mindezekkel szemben álljanak itt, a sok közül, példa- 
kép, a magyar költő-fejedelemnek, Vörösmarty Mihálynak 
» Zrínyit czimü költeményéből a következő hexameterek: 

*Néz nyugotra, borús szemmel néz vissza keletre 

A magyar, elszakadott testvér telén ága nemének*, — 
s a *Mohács* czimü versének a következő pentameterje : 

*Hír temetője, Mohács, s a magyar átka nevem.* 

Ugyszinte álljon itt Kisfaludy Károly »Mohács* czimü 
elegiájának a kezdő distichonja: 

» Hősvértől pirosult gyásztér, sóhajtva köszöntlek, 
Nemzeti nagylétünk nagy temetője, Mohács* ; — 
meg a következő pentameterje: 

>S a Duna szőke vizén hány rabok úsztak alá.* 

Ám tessék az összes európai philologusoknak és 
költőknek ilyen gördülékeny, ilyen zengzetes hexameter- 
pentametereket felmutatni, az összes európai nemzetek 
költészetét keresztülböngészve, — váljon fognak-e találni 
hasonló példákat, a latin példákon kivül, milyenek, a 
számtalanok között, Virgiliusnak és Ovidiusnak a hexa- 
meter-penlameterjei, a melyek közül, összehasonlithatás 
végett közlöm itt Virgilius (Vergilius) »Aeneis* czimü 
eposzának a kezdő hexameterjeit: 

*Arma virumque ca/io, Troiae qui primus ab oris 

Italiam, fato profugus, Lavinia venit 

Litora* sat., 

ugyszinte Ovidius >Epistolae ex Ponto* czimü költe- 
ményei II. könyvének a következő hexameter-pentameteres 
distichonját: 

»Exsulis haec vox est, praébet mihi littera linguam: 
Et, si non liceat scribere, mutus ero.* 

Hát bizony ilyen gördülékeny hexameter-pentametere- 
ket az összes európai élő nyelvek költészetében nem fog- 
nak találni, — az egyetlenegy magyar nyelven kivül. 

Hát ilyen szépségei és előnyös tulajdonságai vannak 
a magyar nyelvnek, a melyet ezért méltán megirigyel- 
hetnének a magyar nemzettől a többi európai nemzetek. 

S azért, amig egyrészről, se a külföldön, se a bel- 
földön ne csudálkozzék senkise, hogy a magyar rajongás- 
sal csüng a maga nyelvén, s igyekszik annak ahol lehet, 
érvényt szerezni és tért hódítani: ugy másrészről nem- 
magyar ajkú honfitársaink se restelljék azt, (mert erre 

bizony semmi okuk sincs,) hogy magyarul is kell meg- 
tanulniok. Az európai nemzetek fiai pedig a külföldön 
vegyék maguknak azt a fáradságot, hogy, ha más európai 
nyelveket is elsajátítani akarnak, vegyék fel azoknak a 
nyelveknek a sorába a magyar nyelvet is. Mert bizony- 
bizony sokat tanulhatnak belőle, és gazdag irodalmából 
sok élvezetet szerezhetnek maguknak. 

XIII. 

Minekutána az eddig elmondottakban kimutattam 
azt, hogy a magyar nemzet ma már vérszerint egy tel- 
jesen arizált európai népfaj, s igy teljesen egyenrangú 
az európai árja nemzetekkel, s ezzel megilleti őt a méltó 
hely az európai népcsaládban, a minek folytán neki nem 
pusztán históriai joga, hanem természetes joga is van 
arra, hogy itt Európában, ebben az országban uralkod- 
jék; — másrészről pedig kimutattam azt is, hogy a 
magyar nemzet nyelve oly előnyös tulajdonságokkal bir, 
hogy kiváló és méltó helyet foglal el az európai többi 
nemzetek nyelvei mellett, habár nem az európai árja 
nyelvek közös ősforrásából: az ó-indiai szanszkrit nyelv- 
ből származott is le, — hátra van most még az, hogy 
a magyar kultúra előrehaladott állásáról is szóljak, s a 
magyar nemzetet mint valódi európai kulturnemzetet 
mutassam be, a minek az alapján szinte megvan neki 
itt Európában a létjogosultsága. 

A magyar nemzet, e hazában való megtelepedése 
után, a nyugoti kereszténység kötelékébe való belépése 
által, egyúttal a nyugot- európai nemzetek sorába is lépett, 
s attól az időtől fogva egész odaadással csüngött és 
csüng ma is a nyugoti civilizáczión ; s ezért is a Kelet 
nem is a Lajthánál, hanem csak Orsovánál kezdődik. 
Hogy azonban a magyar nemzet nem tarthatott egyen- 
lépést a legújabb korig a kultúra tekintetében a nyugot- 
európai nemzetekkel, annak a természetes magyarázata s 
a legfőbb oka a másfél évszázadig tartott török uralom- 
ban keresendő és találandó fel, a mely a kulturális fej- 
lődésünket évszázadokra visszavetette. Hisz a magyar 
nemzet a XIV. század végefelétől egészen a XVII. század 
végefeléig, háromszáz éven keresztül folyton élethalál- 

harczot vívott az ozmán hatalommal, a mely aztán el is 
tiporta őt, a mely 300 évig ő volt a védbástyája a nyugoti 
népeknek, a melyek a kultúrájukat az ő védpajzsa alatt 
tovább fejleszthették; mig magának a magyar nemzetnek 
a sorsa abban a korban csak a hanyatlás volt, s ennek 
folyománya a kultúrában való elmaradottság lett. 

Az ezen, a viszonyok által előidézett s igy önvétke 
nélkül való aránylagos elmaradottságát azonban a magyar 
nemzet, a múlt. század 40-es éveitől fogva oly serényen, 
oly kitartással és lelkesedéssel iparkodott helyreütni, főleg 
alkotmányának az 1867. évben történt visszanyerése után, 
hogy kulturális intézményei és létesítményei tekintetében 
bátran felveheti a versenyt a legelőrehaladottabb nem- 
zetekkel. 

Hosszú lenne, s azért a jelen fejtegetéseim keretét 
meg is haladná, felsorolni itt mindazon kulturális és 
humanitárius intézményeket, a melyek nálunk szintúgy 
mint minden más kulturállamban is, megvannak; s azért 
ereszben csak azt jegyzem meg, hogy nálunk semmi 
olyan intézmény nem hiányzik, a mi a nyugoti kultur- 
államokban megvan; sőt tudományos intézményeink, 
múzeumaink és gyűjteményeink oly hírben állanak, hogy 
a nyugoti kulturállamokból sürün jönnek hozzánk tudósok 
és művészek, tanulmányozni azokat; a nyugoti világ- 
városok pedig egymásután keresik meg Budapest székes- 
főváros vezetőségét avégből, hogy hol egyik, hol másik 
létesítményünk felől felvilágosításokat adjon nekik, hogy 
ők is utánozhassák és ők is behozhassák maguknál azokat. 

Népnevelési rendszerünk pedig olyannyira fejlődött 
állapotban van, hogy több nyugot-európai államot meg is 
előztünk e tekintetben. Hisz éppen a folyó évben a 
magyar törvényhozás behozta az ingyenes népoktatást 
is, a mely lépése által Magyarország példakép szolgál- 
hat a nyugoti államoknak is. Csakis gazdasági tekintet- 
ben vagyunk szegényebbek mint a nyugoti nemzetek. De 
ennek a legfőbb oka az, hogy a monarchiának, a mely- 
nek a kötelékébe tartozunk, nincsenek gyarmatai; s azért 
az összes állami, társadalmi s magánszükségletek költ- 
ségeit ennek a szegény hazai földnek kell kiizzadnia; 
mert hisz gyenge iparunk meg kereskedelmünk, közvet- 
lenül vagy közvetve, in ulti ma analysi, szinte csak a 

5 



i 



Digitized by 



Google 



66 

hazai földre támaszkodik. De meg aztán egy más oka is 
van ennek a szegénységünknek, a mely a magyarságnak 
egy részét arra is kényszeríti, hogy nem birván itthon 
megélni a tömegesen érkező és egyre szaporodó nem 
kívánatos idegen bevándorlók miatt, kénytelen hátat for- 
dítani a hazának, s az Óceánon tul keresni magának uj 
hazát, ugy, hogy ha a dolgok továbbra is ugy mennek, 
mint ahogyan néhány évtized óta, a jelenlegi időleges 
megszakítással, mentek, néhány ujabbi évtized múlva tán 
több magyar ember lesz Amerikában, mint itthon az ősi 
hazában. Erről a másik okról azonban több okból itt nem 
szólok, — nem szólok pedig főleg azért sem, mert a jelen 
fejtegetéseimnek egyedüli czélja a nemzetiségi kérdés tag- 
lalása; az a másik ok pedig nem függ össze a tulajdon- 
képeni nemzetiségi kérdéssel, noha éppen ennek a kér- 
désnek napjainkban oly éles alakban való felvetődésére 
szinte lényeges befolyással volt és van. 

Ha azonban a közgazdasági téren a magyar nemzet, 
a maga sajátságos viszonyai mellett, nem produkált s 
nem is produkálhatott eddig valami sokat, másrészről 
produkált — hogy csak a külföldön is ismert jeleseinket 
említsem fel, — többek között, az orvostudomány terén 
egy Semmelweist, a költészet terén egy Petőfit s a zene- 
művészet terén egy Liszt Ferenczet. 

Liszt Ferenczről szólva, önkéntelenül is eszünkbe jut 
a magyar zene, a mely napjainkban valóságos hóditó 
körutat tesz az egész földkerekségen, czigányzenészeink- 
nek a nomád ösztönei és vállalkozási szelleme folytán, 
— a mely czigányzenészeink élelmességének és ügysze- 
retetének köszönhetjük azt, hogy a világ összes nemzetei 
közvetlen észleletből ismerhetik meg és élvezhetik a 
magyar zene, jobban mondva: a magyar népdalok szép- 
ségeit, bűbájosságát. Ezekről a czigányzenészeinkről s 
általában a. czigányokról, ezen (az indo-germánokhoz 
hasonlóan, szinte) indiai eredetű népségről itt nem érte- 
kezem; pedig sok érdekes mondanivaló lenne róla s kü- 
lönösen annak mint népelemnek az eredetéről. Nem szólok 
pedig itt róluk főleg azon okból, mert a czigányok, se 
egyebütt Európában, se nálunk Magyarországon, nem 
űznek nemzetiségi politikát, de egyátalán semmiféle poli- 
tikát sem, mert örülnek annak, hogy élnek. Éppen ugy 

nem foglalkozom pedig itt, a pusztán a nemzetiségi kér- 
désnek szánt jelen publikácziómban a czigányokkal, amint 
nem foglalkozom a zsidókkal sem, ámbátor ezek az 
utóbbiak csinálnak ugyan nálunk Magyarországon poli- 
tikát, még pedig magas politikát, de nem tartják magukat 
nemzetiségnek, mint ahogy például Ausztriában, ahol a 
zionisták mint zsidó nemzetiségi párt, szervezve is van- 
nak, s ezidőszerint három képviselőjük is van az osztrák 
birodalmi tanácsban. Hagyjuk tehát itt a czigányokat meg 
a zsidókat, — s beszéljünk inkább a magyar zenéről, 
helyesebben szólva: a magyar népdalokról. 

Hát a magyar népdal szinte egy specialitása a magyar 
népnek : specialitása oly értelemben, hogy a magyar nép- 
dalnak nincs párja széles e világon, rythmus és elragadó 
bűbájosság tekintetében, — lévén e tekintetben a magyar 
népdalokkal a világ összes népeinek a népdalai még 
csak össze se hasonlíthatók. Hogy miben rejlik a magyar 
népdalok ezen sajátságainak a titka, — annak a meg- 
fejtésére én, a ki fiatal koromban szenvedélyes zongorista 
voltam, s mint ilyen különösen a magyar népdalokat kul- 
tiváltam, (persze ma már,, sőt már jóideje, ettől a kedv- 
telésemtől is elment a kedvem,) — hivatottságot érzek 
magamban, mint szinte szakértő, nyilatkozni. 

A magyar népdalok bájosságának a titka tehát abban 
rejlik, hogy, mig a más népek egyes népdalai — egyező- 
leg a zeneművészet elveivel és praxisával, — vagy tisztán 
a kemény (dur) hangnemben, vagy pedig ellenkezőleg 
tisztán a lágy (moll) hangnemben vannak tartva, vagyis 
vagy tisztán a dur, vagy pedig tisztán a moll-skála alapján 
vannak konstruálva: addig a magyar népdalok, vegyü- 
lékei a moll és a dur hangnemeknek, vagyis a moll és 
a dur-skála sajátszerű összevegyitésén alapulnak. A tisz- 
tán dur hangnemben tartott népdalok s általában zene- 
szerzemények, a normális emberi kedélyhangulatnak meg- 
felelőleg, derültek, kedélyesek, vigak, sőt nem ritkán paj- 
kosak, frivolok is; holott a tisztán moll hangnemben 
tartott zeneszerzemények, illetve népdalok, mélabúsak, 
szomorúak ugyan, de emellett egyúttal unalmasak, sőt 
egyenesen altatók. A magyar népdalok, ezekkel ellentét- 
ben, a dur és a moll hangnemek tekintetében, az eklek- 
tikái módszert követik, magukba foglalva ugy a moll, mint 

a dur hangnemet. Vannak ugyan tisztán a dur hang- 
nemben tartott magyar népdalok is; de ezek a kellemes- 
ség tekintetében nem igen különböznek a más népek 
(átlag vett) népdalaitól. Ilyenekül felemlitem itt a még 
a gyerekkorunkból ismert: 

1. ^Szeretnék szántani, hat ökröt hajtani* — kezdetű 
népdalon kiviil, a többi között az alábbi, tisztán dur hang- 
nemben tartott, következő kezdetű magyar népdalokat: 

.2. »Be van az én szűröm ujja kötve* sat. 

3. » Elszegődtem Tarnóczára bojtárnak* sat. 

4. » Magasan repül a daru, szépen szól* sat. 

5. » Nagypénteken mossa holló a fiát* sat. 

6. > Hortobágyi pusztán fuj a szél* sat. 

7. >Megy a gőzös, megy a gőzös Kanizsára* sat. 

De ezek a tisztán dur hangnemben tartott népdalok 
nem az igazi, typikus magyar népdalok, s nem is csinál- 
ják azt a furorét, mint a melyet a vegyes, moll-dur hang- 
nemben tartott magyar népdalok csinálnak. 

Ezeknek a valódi, typikus magyar népdaloknak pedig 
a genezise, a lélektani magyarázata a következő: 

Van a magyarnak egy közmondása, a mely azt 
mondja: hogy >Sirva vigad a magyar*; de emellett van 
egy versünk is, a mely azt mondja, hogy: 
» Szomorú a magyar nóta, 
Háromszáz esztendő óta.* 

Ez a háromszáz esztendő pedig a török pusztitások 
korától fogva kezdődik, a melyeket még ma is sirat a 
magyar nép, és pedig méllán. Mert hát mi volna ma 
Magyarország, mi volna ma a magyar nemzet, ha a 
mohácsi vész közbe nem jön, s ha a törökök, itteni száz- 
ötven éves uralmukkal a magyar nemzetet tán az idők 
végéig meg nem nyomoritják vala, véreinknek százezreit 
kegyetlenül legyilkolva, vagy rabszíjra füzötten csordák- 
ként rabszolgákul magukkal Kis-Ázsiába elhurczolva, a 
fél országot pedig, s éppen a magyarok-lakta sikságokat, 
a nagy magyar Alföldet — leszámítva a városokat, ahová 
a megmaradt gyér lakosság bemenekült, — lakatlan puszta- 
sággá téve. Mert hát a dolog ugy áll, hogy a törökök 
Európában sok más népet: görögöket, bolgárokat, szerbe- 
ket, romünöket sat meghódítottak ugyan; de irtóháborút, 
a szó legszorosabb értelmében vett irtóháborút csakis 

egyedül a magyar nemzet ellen folytattak, és pedig másfél 
évszázadon keresztül, amennyi ideig Magyarország úgy- 
szólván egy állandó csatatér volt a Kelet meg a Nyugat 
között. 

Hát ezt a nemzeti pusztulást siratja a magyar nép 
ínég ma is a maga népdalaiban, Ezért » szomorú a magyar 
nóta, háromszáz esztendő óta«. 

Persze a bús magyarnak is kedve kerekedik annyi- 
szor-amennyiszer a mulatozásra, a vigasságra. Belefog 
tehát egy nótába. De bizony bujában a dalát csak a 
mélabús moll hangnemben kezdi. De, mivel hát erőnek- 
erejével vigadni akar, az ének közben hirtelen átcsap a 
vig dur hangnembe; azonban eszébe jutva az, hogy nem 
az ő szerepe a vigasság, mert hisz ő, a magyar, »sirva 
vigad «, közben-közben vissza- visszazökkenik egy vagy 
több mélabús moll-akkordba ; mig a dal vége felé újra 
egészen visszaesik búslakodó kedélyhangulatába, s moll 
hangnemben fejezi be a dalát, a mely hangnemben azt 
elkezdte. 

Ez a lélektani, de emellett egyúttal a zenészeti ma- 
gyarázata és megfejtése is a magyar népdal, a valódi, 
hamisítatlan, typikus magyar népdal lényegének. Az ilyen, 
moll-dur vegyes hangnemben tartott magyar népdalokra 
nézve példákul utalok itt, a sok közül, a következő kez- 
detű népdalokra: 

1. ^Hullámzó Balaton tetején* sat. 

2. >Te vagy, te vagy, barna kis lányt sat. 

3. » Valamit súgok magának* sat. 

4. > Kétszer nyílik az akáczfa virága* sat. 

5. ^Cserebogár, sárga cserébogár* sat. 

6. » Juhászlegény, szegény juhászlegény* sat. 

7. » Maros vize folyik csendesen* sat. 

8. »Káka tövén költ a rucza* sat. 

9. >Söprik a pápai utczát* sat. 

10. »Simonyiban van egy malom* sat. 

11. > Végigmentem az ormódi temetőn* sat. 

12. »Ezer esztendeje annak, 
Hogy a magyarok itt vannak, 

Most akarják, most akarják kipusztítani, 
Országunktól, szép hazánktól megfosztani.* 
Ez a 12-ik számú népdal nyilván 184?8./49-ben szü- 

lemlett meg. De, fájdalom, napjainkban tán még nagyobb 
aktualitással bir, mint ahogy bírt 60 esztendővel ezelőtt. 

Zeneértő olvasóinknak ám tessék ezeket a népdalo- 
kat a zongorájukon, az általam kifejtetteknek a nyomán 
beható analyzis alá venni, s maguk is közvetlen meg- 
győződést szerezhetnek maguknak az én ide vonatkozó 
észleleteimnek a helyességéről, — a mely beható analyzis 
közben egyúttal arról is meggyőződhetnek, hogy az e nemű 
magyar népdalok közép részének a violinját — éppen a 
moll- és dur-akkordok teljes rendszertelensége miatt, — 
milyen bonyodalmas dolog a basszusban megfelelőleg 
accompagne-irozni. 

Mindezekhez pedig itt most még csak azt teszem 
hozzá, hogy, ha »szomoru« volt eddig is >a magyar nóta, 
háromszáz esztendő óta«, — még szomorúbb lenne ezen- 
túl, ha sikerülne álnok ellenségeinknek kirántani lábaink 
alól a magyar földet, idegenné téve a magyart a saját 
hazájában, - — s ha sikerülne a magyar nemzet mai ugy 
bel- mint külföldi ellenségeinek az a terve, hogy a maguk 
civilizált (no, meg tán nem-civilizált) módja szerint, egy 
uj irtóháborút vigyenek keresztül a magyar nemzet ellen, 
kiközösíteni, kitörölni akarva őt, ma, ezer év után, a 
melyet itt e hazában töltölt, az európai nemzetek sorából. 

XIV. 

Azt hiszem, hogy az általam eddig kifejtettekben 
(amennyiben egy füzetnek a szűk keretében egyátalán 
lehetséges volt,) megoldottam a feladatomat azzal, hogy, 
visszautasítva az ellenünk magyarok ellen ugy a bel- 
mint a külföldön intézett támadásokat, — kimutattam 
azt, hogy a magyar nemzetet valamint megillette a méltó 
hely az európai népcsaládban a harczok és háborúk múlt 
hosszú századaiban, ugy megilleti őt ez a méltó hely az 
európai népcsaládban ma is mint egy európai kultur- 
nemzetet. 

Hogy mi lesz a közel jövőben a sorsa ennek a sokat 
szenvedett nemzetnek, — az a jövő titka. Ereszben kon- 
jekturális politikai fejtegetésekbe bocsátkozni nem akarok, 
nem pedig már csak azért sem, mert lehet, hogy azok a 
fenyegető viharfelhők, melyek a magyar nemzet feje fölött 

ma mindenfelől összetorlódni látszanak, utólag egyszerű 
bárányfelhőknek tűnnek ki majd, főleg ha megismer ben- 
nünket, a jelen fejtegetéseim során is ismertetett valódi 
mivoltunkban a külföld, no meg megismernek bennün- 
ket valódi mivoltunkban t. osztrák szomszédaink, köztük 
első sorban, az ellenünk leginkább fenekedő keresztény- 
sociálisok, a kik pedig legjobban ismerhetnének bennün- 
ket, mert hisz tán csak nem feledték el (egyebek között) 
azt, hogy győzelmes politikai alakulatukat eredetileg s 
in ultima analysi, a múlt század 80-as éveiben Magyar- 
országból nyert impulsusnak köszönhetik. 

De az osztrák keresztény-sociálisoknak mint néme- 
teknek, de meg az osztrák németeknek általában is, em- 
lékezetükbe hozom azt is, — s ez az emlékeztetés szól 
nemcsak az osztrák németeknek, hanem szól egyúttal a 
birodalmi németeknek is, szóval az egész germánságnak 
is, hogy a németségnek az ügyét a magyar nemzet rnár 
két izben megmentette, és pedig először akkor, amikor a 
IX. század végefelé Pannoniába bejövetelekor mint Arnulf 
német király (későbbi császár) szövetségesei megdöntötték 
Szvatopluk (Sviatopolk, Zwentibold) nagy-morva birodal- 
mát, — másodszor pedig akkor, amikor mint Habsburgi 
Rudolf szövetségesei, az 1278-ki dürnkruti (marchfeldi) 
csatában legyőzték Ottokár cseh királyt, s ezzel másodízben 
is meghiusitották azt a tervet, hogy a (római-) német 
birodalom keleti részében egy hatalmas szláv állam ala- 
kuljon meg. Ilyen két praecedens után aztán önkéntelenül 
is fölmerül az a kérdés, hogy váljon nem lesz-e még 
harmadízben is szüksége a magyar nemzetre a germán- 
ságnak avégből, hogy a szláv (ma már pánszláv) tenden- 
cziákkal szemben újból szövetségese legyen? 

Ugy látszik egyébkint, hogy, amint ezeknek a törté- 
neti tényeknek az emlékezete és tudata teljesen elmosó- 
dott az osztrák németeknél, — a birodalmi németségnél 
és intéző köreinél, mint a germánság mai főképviselőinél, 
az mégis csak emlékezetben és köztudatban van; mert a 
birodalmi németek velünk magyarokkal szemben rezervál- 
tabb magatartást követnek, mintsem az osztrák németek, 
a támadásaikban, — a mi talán nem kerülte el az osztrák 
németek figyelmét sem; mert hát bizony ez egy igen 
figyelemreméltó dolog. 

De másrészről, ha a germánság, megfeledkezve a 
multakról, megfeledkezve Önmagáról, ellenünk magyarok 
ellen akarna törni, — jusson eszébe a germánságnak az, 
hogy a magyarság nemcsak az ő védbástyája a pánszlá- 
vizmus ellen, hanem viszont védbástyája a szlávságnak 
is a pangermanizmus ellen; s ha netalán az ezen utóbbi 
ellen való küzdelemre kerülne a sor, a magyar nemzet 
viszont meg a szlávságot találná maga mellett szövet- 
ségésül. 

Egyébkint, szemben -az ellenünk magyarok ellen 
általában ugy a bel- mint a külföldön szított ellenséges 
hangulattal, legyen résen a magyar nemzet, legyen készen 
minden eshetőségre, legyen folyton a »Qui vive«-en. Mert 
a strucczmadár-politikának részünkről magyarok részéről 
nincs többé se helye, se ideje. 

A jelen füzetnek az áraHárom korona, portomén- 
tesen megküldve. Megrendelhető, legczélszerübben posta- 
utalvány utján, a szerzőnél: Budapest, X., Tisztviselő- 
telep, Család-utcza 33. sz., ugy szinte könyvkereskedések 
utján is. 

A jelen füzet, a közönség: részéről való kellő fel- 
karolás esetén, más nyelveken is megjelenik. 



JOGI ES KÖZIGAZGATÁSI ÚTMUTATÓ 

SZAKKÖZLŐNY MINDENKI RÉSZÉRE. 

TIZENÖTÖDIK ÉVFOLYAM./ 
SZERKESZTI ÉS KIADJA: DR. ISTÓCZY GYŐZŐ. 

MEGJELENIK MINDEN HÓ 1-JÉN. 

Előfizetési dij egy évre Három korona 50 fillér. 
Csakis egész évre fizethetni elő. 

Szerkesztőség és kiadóhivatal: Budapest, X., Család- 
utcza 33. sz. 

Budapest, 1908. Szeptemberhó. 

A kiadóhivatal. 



Digitized 



by Google 



A :-■ 



? 



J ^ 






Digitized by VjOOQIC - 



Digitized by VjOOQlC 



